Malinari - Kraljevo: PROIZVOĐAČI TRAŽE 220, OTKUPLJIVAČI NUDE OD 125 DO 167 DINARA!?\nPROIZVOĐAČI TRAŽE 220, OTKUPLJIVAČI NUDE OD 125 DO 167 DINARA!?\nMeđutim, otkupljivači i izvoznici, koji malinu trenutno plaćaju od 125 do 167 dinara, ocenjuju da je zahtev proizvođača nerealan. Podsećanja radi, malinari su još u martu i aprilu tražili od predstavnika države (pa čak i organizovali proteste) da malinu proglasi za strateški proizvod, zatim da suzbije monopol hladnjača i izvoznika, kao i da konačno uredi otkup i trgovinu tim voćem. Ali, sve je i dalje u fazi pregovora. I to uprkos činjenici da je pre nekoliko meseci formirano radna grupa koja bi trebalo da ponudi rešenja u domaćem malinarstvu, dok je ministar poljoprivrede Branislav Nedimović, u razgovoru sa malinarima u Prijepolju, poručio da "treba obezbediti malinarsku proizvodnju za duži vremenski rok" i najavio da će ponuditi mere koje se tiču sadnog materijala, proširenja tržišta i problema sa elementarnim nepogodama. Osim toga, on je naveo da bi trebalo osmiliti plasman tog voća i na tržištima izvan zapadne Evrope.\nUz opasku da se akontna cena kreće od 125 do 167 dinara, da je prinos po hektaru od tri do šest tona, te da je rod veoma kvalitetan ali je, zbog vremenskih neprilika, za 50,7 odsto niži nego prošle sezone kada je proizvedeno oko 83.000 tona, Dobrivoje Radović, predsednik Asocijacije malinara Srbije, ističe da to udruženje, koje okuplja šezdeset članica, ne odustaje od cene od 1,83 evra, što je prosečna izvozna cena "griza".\n- Izvoznici tvrde da se pre dvadesetak dana izvozna cena kretala od 1,40 do 1,47 evra, ali Uprava carina je obavestila naše udruženje da je minimalna cena iznosila 1,85 evra, cena "griza" bila je od dva do 2,10 evra, a najkvalitenija malina se izvozila po ceni od tri do 3,3 evra. Zato ćemo od Vlade Srbije tražiti informaciju u vezi sa kontrolom izvoza maline, kao i da se poštuje dogovor da otkupna cena prati rast izvozne cene. Ukoliko se taj dgovor ne realizuje, organizivaćemo veliki protest koji će krenuti iz Ivanjice. Na sastanku u Vladi Srbije, složili smo se da se krajem avgusta isplati akontna cena od 180 do 190 dinara, a da se razlika do 1,83 evra isplati do marta naredne godine, kada se očekuje najbolja izvozna cena. Postignut je i dogovor da se malinarima, zbog štete od nevremena, pomogne u sadnom materijalu, hemijskim zaštitnim sredstvima i veštačkom đubrivu - kaže za Biznis Radović i ukazuje na procene stručnjaka prema kojima je na svetskom tržištu maline manje od 30 do čak 60 odsto, te da je rod podbacio i u Poljskoj.\nOn tvrdi da je bilo inspekcijskih kontrola pojedinih hladnjača, ali da su vlasnici pravili velike probleme predsednicima udruženja malinara, jer su im inspektori govorili da su došli po prijavi tih udruženja. Radović dodaje da je to udruženje tražilo i angažovganje Uprave za borbu protiv organizivanoig kriminala.\nI Borko Pavić iz užičkog udruženja Srpska malina ocenjuje da je zbog kasnih mrazeva i visokih temperatura ovogodišnji rod prepolovljen. Ističe, takođe, da je niska otkupna cena poremetila kompletnu sezonu, te da je bio problem kako platiti berače. "Očekivalo se da cena bude veća od 200 dinara i niko nije hteo da bere malinu za manje od 50 do 60 dinara po kilogramu, što je dnevnica od oko 3.000 dinara", kaže za Biznis Pavić i dodaje da bi realna otkupna cena trebalo da bude oko 220 dinara.\nKako bi malinari mogli da utiču na otkupnu cenu, ali i da se zaštite od monopola otkupljivača, savez Srpska malina namerava da gradi hladnjače u kojima bi proizvođači skladištili malinu, što je neka vrsta zadrugarstva.\n- Tražili smo podršku ministra Nedimović, odnosno da nam obezbedi pristup evropskim fondovima za izgrdanju skladišta. Naše udruženje ima spremne projekte i za jedan takav projekat za celu zapadnu Srbiju zatražili smo podršku. Planirano je da tim poslom rukovodi udruženje Srpska malina i da u finanisranju učestvuje sa deset odsto, a da se ostatak novca obezbedi iz evropskih fodnova - objašnjava Pavić i procenjuje da će i sledeća sezona biti neizvesna, jer je veliki deo malinjaka uništen.\nS druge strane, otkupljivači i izvoznici tvrde da je ovogodišnji rod približno isti kao prethodne i da tražena otkupna cena nije realna. "Rod maline u Srbiji je ove godine približno isti prošlogodišnjem, ali je prinos po hektaru u užičkom regionu smanjen. S druge strane, zasada maline je sve više ne samo u užičkim kraju, nego u celoj Srbiji", ocenio je Milan Stanić, vlasnik preduzeća Stanić d.o.o iz Arilja, koje je jedan od najvećih otkupljivača tog voća, a potom naveo da je tražena cena previsoka.\nOn kaže da Ministarstvo poljoprivrede ulaže veliki trud kako bi se problemi u malinarstvu rešili i da se nada da će se stanje u toj obalsti poboljšati. "Ne znam kakva će biti naredna sezona, ali moramo da vidimo šta se dešava sa konkurencijim na svetskom tržištu, jer je procena da je u Srbiji pod malinjacima oko 20.000 hektara", ističe Stanić i dodaje da je njegovo preduzeće otkupilo oko 5.000 tona maline ovogodišnjeg roda.\nKo je "stavio šapu" na otkupnu cenu\n- Ne tražimo od Vlade Srbije da plati proizvođačima malinu iz državnog budžeta, već da se uredi tržište, da reaguju inspekcijski organi i da se spreči monopol otkupljivača i izvoznika, kako bi se utvrdilo ko zavlači ruku u džep malinara. Zatražili smo da nas informišu o rezultatima tih kontrola. Podsetiću da je prošle godine proizvedeno oko 83.000 tona, a prikazano je od 113.000 do 115.000 tona, što znači da je iz BiH, Poljske i drugih zemalja, uvezena velika količina maline. Tražimo, dakle, da država radi svoj posao i da dokaže da je jača od monopolista i pojedinaca koji se bogate na muci proizvođačau. Želimo da znamo u čiji džep odlazi razika u ceni između 90 evrocenti i 1,80 evra i ko je "stavio šapu" na otkupnu cenu. Ne želimo da uništimo izvoznike, već da s njima sarađujemo u obostranom interesu, kako bismo povratili poziciju svetskog lidera u proizvodnji i izvozu maline - komentariše Dobrivoje Radović, predsednik Asocijacije malinara Srbije.\nKonkurencija diktira pravila igre na tržištu


Golić: Hemijski otpad gudron biće uklonjen | ENERGETIKArs.com\nNalazite se na Home » ENERGETIKA » Golić: Hemijski otpad gudron biće uklonjen\nObjavljeno: 15:12, 13. октобра 2015.\nMODRIČA, Ministar za prostorno uređenje, građevinarstvo i ekologiju Republike Srpske Srebrenka Golić izjavila je danas da Ministarstvo u saradnji sa rukovodstvima Rafinerije nafte u Brodu, Rafinerije ulja Modriča i opštine Modriča intenzivno traži način za uklanjanje gudronske jame u Modriči.\nGolićeva je rekla da će gudron – hemijski otpad koji nastaje u procesu prerade nafte i naftnih derivata, a koji je decenijama deponovan u jami u Modriči, biti uklonjen i da se za rješavanje ovog ekološkog problema traže izvori finansiranja kod međunarodnih i domaćih institucija.\n„Nažalost, prekinuta je dodjela sredstava iz IPA fondova za ovu namjenu zbog čega tražimo druge izvore finansiranja“, rekla je Golićeva i istakla da su rafinerije u Brodu i Modriči izradile program za uklanjanje gudrona.\nOna je rekla da je na sastanku sa rukovodstvom modričke Rafinerije ulja bilo riječi i o korištenju alternativnih vidova energenta u procesu rada i grijanja u Rafineriji, kao i uslovima za davanje saglasnosti Rafineriji da pruža komercijalne usluge hemijske analize u svojoj laboratoriji.\nGeneralni direktor Rafinerije ulja Modriča Jevgenij Kočnjev rekao je da je Rafinerija pokrenula proceduru za povećanje ekološke sigurnosti u kompaniji.\n„To je bitno i za radnike Rafinerije, ali i za stanovnike Modriče“, rekao je Kočnjev i naglasio da je rukovodstvu, osim uspješnog poslovanja, najvažnija bezbjednost ljudi.\nOn je potvrdio da Rafinerija intenzivno radi na rješavanju problema gudrona, deponovanog u Modriči.\n„Zbog komplikovane tehnologije, taj proces nije moguće brzo uraditi“, rekao je Kočnjev i objasnio da se traže najpovoljnije i najbezbjednije metode za preradu gudrona.\nTokom boravka u Rafineriji, Golićeva je sa rukovodstvom rafinerije obišla „Blending“, novo postojenje za namješavanje motornih ulja pokrenuto ove godine.\nRafinerija ulja Modriča zapošljava 450 radnika. Srna\nTags: jevgenij kocnjev,modrica,rafinerija ulja modrica,srebrenka golic\nOdgovor na Golić: Hemijski otpad gudron biće uklonjen\nOgoljela Golićka 13. октобра 2015.\ne velikomučenice Golićko, OGOLIĆKO, toliko si svojim odlukama i potpisima nanela štete ekologiji Republike Srpske da ne postoji ni mesto ni način da se to ispravi za nardnih 100 godina, čak i kad bi se htelo. Upropastila si gornji tok prelepe reke Sane davanjem saglasnosti (EKOLOŠKE DOZVOLE) za malu hidrocentalu „Medna iako se zna i postoje dokai (na nadležnom mestu) da je neko za tu koncesiju uzeo ladni i ni manje ni više nego 1 milion EUR. Ne tvrdim da si ti, ali kako si mogla potpisati ekološku dozvolu ako izgradnja pomenute HE nije niti p jednom kriteriju koji zadovoljava ekološke standarde.


Panda BIS S3C Plitke zaštitne cipele - Makom Treid\nPlitke zaštitne cipele atraktivnog dizajna, koje štite korisnika od vremenskih uslova i povreda, ali i ublažavaju osećaj umora koji nastaje tokom rada. Novi modeli u čuvenoj Pandinoj Top Classic seriji, naslednici modela Taurus i Ulisse. Vodoodbojno gornjište ojačano je dvostrukim crveno-sivim šavovima, što u kombinaciji sa crnom bojom gornjišta daje atraktivan kontrastni izgled. poseduju kompozitnu zaštitnu kapu i kompozitni zašt...\nPlitke zaštitne cipele atraktivnog dizajna, koje štite korisnika od vremenskih uslova i povreda, ali i ublažavaju osećaj umora koji nastaje tokom rada. Novi modeli u čuvenoj Pandinoj Top Classic seriji, naslednici modela Taurus i Ulisse. Vodoodbojno gornjište ojačano je dvostrukim crveno-sivim šavovima, što u kombinaciji sa crnom bojom gornjišta daje atraktivan kontrastni izgled. poseduju kompozitnu zaštitnu kapu i kompozitni zaštitni list. Unutrašnja postava je izuztno paropropusna, zahvaljujući tehnologiji mikro kanala, zahvaljujući čemu stopala ostaju suva. Đon je dvoslojni PU/TPU, antistatik sa apsorberom energije u petnom delu i dodatnom zaštitomprednjeg dela cipele.


Siniši Mihajloviću igrači PEVALI ispod bolničkog prozora posle ISTORIJSKOG preokreta! (VIDEO) - alo.rs\nAUTOR: Alo.rs/ S.I. DATUM I VREME: 16.09.2019. 09:28\nJasno je da je on za njih daleko više od trenera.\nIgrači pevaju Siniši Mihajloviću, Foto: Printscreen Twitter / Alessio De\nBolonja je juče u duelu 3. kola Serie A u velikom preokretu pobedila Brešu sa 4:3 u gostima nakon što je na poluvremenu gubila 3:1.\nNjihov trener, Siniša Mihajlović, nije mogao biti na utakmici jer je bio u bolnici na terapiji lečenja od leukemije, ali je igračima u poluvremenu poslao ljutitu videoporuku. Breša je u 48. minuti ostala sa igračem manje, da bi Bolonja u nastavku okrenula i došla do pobede.\n"Bio je besan na poluvremenu i poslao nam je poruku. Pokušali smo preneti taj njegov mentalitet kad smo ponovno otišli u igru. Zahvaljujući njegovom stavu odigrali smo ovakvu utakmicu", rekao je Rodrigo Palasio, Bolonjin napadač.\nAUTOR: Alo.rs/ M. Dr. DATUM I VREME: 16.09.2019. 09:16 Grcajući u suzama jedva je izustio: Odakle vam ovo? Kristijano Ronaldo plače, Foto: twitter.com/GMB Jedan od njaboljih fudbalera sveta Kristijano Ronaldo rasplakao se u emisiji kada su mu pustili snimak pokojnog oca. Portugalac se emotivno slomio kada je ugledao kadrove svog pokojnog oca koji je preminuo pre 14 godina.\nPalasio i saigrači su nakon utakmice klupskim autobusom otišli u bolnicu u želji da posete Mihajlovića, ali nisu mogli doći do njega jer je terapija bila u toku. Igrači su našli rešenje pa su došli pod trenerov prozor i pozdravili ga pesmom.\nSport na TV: Današnji program (ponedeljak, 15. septembar)\nGeneralni direktor Sakramenta neće sputavati svog trenera da preuzme Srbiju!


Obustavljen saobraćaj od Šapca do Obrenovca zbog saobraćajne nesreće\n► Obustavljen saobraćaj od Šapca do Obrenovca zbog saobraćajne nesreće\nSaobraćaj na putu Šabac - Obrenovac je zaustavljen zbog saobraćajne nesreće u mestu Debrc, saopštilo je večeras Javno preduzeće "Putevi Srbije".\nKako se navodi, saobraćaj se odvija alternativnim putnim pravcima.\nDetalja o saobraćajnoj nesreći za sada nema.\nVozače na putevima u Srbiji danas očekuje umereniji intenzitet saobraćaja uz veoma toplo vreme, saopštio je Auto-moto savez Srbije (AMSS).\nNa autoputu kod Autokomerca i Surčina u smeru ka centru Beograda saobaćaj se odvija otežano zbog lakše lančane saobraćajne nezgode koja se dogodila oko 18.30, rečeno je agenciji Beta u...\nNišlija poginuo u saobraćajnoj nesreći kod Banjske rampe\nNišlija S.M. (61) je poginuo, a njegova supruga Z.M. (65) je povređena kada je automobil u kom su se nalazili sleteo sa lokalnog puta kod Banjske rampe, na putu od Niša ka selu Prosek.


PODRŠKA: Tradicionalna podrška Gomexa Uskršnjem festivalu u Zrenjaninu\nU organizaciji zrenjaninske igraonice "Moj mali svet" i dečijeg dućana "Ogi", na Trgu slobode u Zrenjaninu, održan je četvrti po redu festival za decu pod nazivom "Uskršnje jaje". Generalni pokrovitelj je, kao i prethodnih godina, bila kompanija Gomex.\nKako je saopšteno iz kompanije, za male drugare organizatori su pripremili niz zanimljivih igrica, pažljivo biranih u skladu sa starosnom dobi takmičara. Bilo je tu trke u džakovima, sakupljanja šargarepa... Svaki učesnik igara bio je nagrađen prigodnim paketima Gomexa i drugih partnera koji su učestvovali u organizaciji ovog dešavanja. Naravno, plasmani su bili u potpuno drugom planu, jer je cilj pre svega bilo druženje, igra i zabava.\nMali umetnici imali su prilike da pokažu svoja crtačka umeća u likovnoj radionici, a naša kompanija potrudila se da njihovi radovi budu izloženi na specijalno kreiranom, velikom Uskršnjem jajetu u svojevrsnoj Uskršnjoj šumi. Podršku ovom događaju pružili su i članovi zrenjaninskih sportskih i plesnih klubova, koji su prisutnim mališanima i njihovim roditeljima pokazali čime se bave na treninzima i probama. Posetioci su bili u prilici i da se bolje upoznaju sa aktivnostima Udruženja "Čep za hendikep" i kroz donaciju plastičnih čepova na štandu samog udruženja pomognu rad ove organizacije, stoji u saopštnju.\nKako se dodaje, raduje podatak da je ove godine dosta posetilaca došlo iz okolnih gradova, pa je tako na Trgu Slobode u Zrenjaninu bilo dece iz Kikinde, Vršca, Pančeva...


Kragujevac u dobrom ritmu - Festival muzičkog filma na Đačkom trgu u utorak i sredu - Glas Šumadije\nNaslovna > Kultura > Kragujevac u dobrom ritmu – Festival muzičkog filma na Đačkom trgu u utorak i sredu\n21/06/2021 21/06/2021 487Ostavi komentar na Kragujevac u dobrom ritmu – Festival muzičkog filma na Đačkom trgu u utorak i sredu\nNaš grad je ove godine bogatiji za još jedan Festival. U pitanju je Festival muzičkog filma – FMF, a organizatori „Kult” u saradnji sa udruženjem „Forma”, ističu da je ideja da se sugrađanima ponudi kvalitetan kulturno-zabavni sadržaj, kome ne nedostaje ni edukativna konotacija.\n,,Počinjemo letnju sezonu u gradu dobrim rokenrolom, filmovima i svirkama. Želimo da se sugrađani podsete nekih dobrih starih vremena, ali i da se omladina upozna sa najboljim što je naša muzička scena iznedrila. FMF je na neki način dobar uvod u Arsenal Fest, svakako najveći rok događaj koji imamo”, poručuju organizatori.\nNaši sugrađani će biti u prilici da pogledaju dokumentarne filmove o legendarnim izvođačima rok muzike sa naših prostora, da razgovaraju sa rediteljima filmova i gostima, akterima istih, koji su prijatelji i saradnici velikana, ali i svedoci jedne epohe. Obe večeri Festivala završavaju se svirkom kragujevačkog benda „Vesele 80.”, koji će izvoditi numere Vlade Divljana, Idola, Električnog orgazma, Haustora, Šarla Akrobate, Azre, Ekv-a i grupe Film.\n22. jun u 21 sat\n23. jun u 21h\nTagovi: Đački trg Festival muzičkog filma film „Nebeska tema” film „Novi talas - 40 godina posle” FMF Kragujevac u dobrom ritmu


“Ovo je nova faza naše kampanje Za dobar grad u koju ulazimo nakon preko 200 različitih komšijskih razgovora, događaja u parkovima i na ulicama širom grada koje smo sproveli tokom jeseni. Naše opštinske grupe su zaista bile vredne i predane da čuju svakog građanina i građanku kako da od Beograda zajedno napravimo da bude dobar grad za sve. Kroz sve ove terenske aktivnosti želimo da dopremo do svakog birača kako bismo im predstavili rad organizacije, ali i objasnili da postoji velika šansa za smenu vlasti u Beogradu.” – izjavila je Natalija Stojmenović, koordinatorka terenske kampanje.\n“Građani su jako zadovoljni što napokon postoji politička opcija koja u direktnom razgovoru sa građanima traži svoja rešenja za njihove probleme. Pokret prepoznaju po konkretnim rešenjima za svakodnevne probleme, kao što je zagađenje vazduha, gužve u saobraćaju, slabo održavanje zelenila, investitorski urbanizam, sa kojima se svi zajedno suočavamo, po novim licima u politici i drugačijim odnosima koje gajimo. Zadovoljni smo i podrškom koju daju pokretu, koja je prema Demostatu u ovom trenutku na 13% u Beogradu, i spremnošću na uključivanje u dalji rad.” – navela je Stojmenović.\nAtmosferu pogledajte na fotografijama\n“Direktnim razgovorima sa građanima i kampanjom od vrata do vrata želimo da nadomestimo nedostatak medijskog prostora. Takođe, krađu na izborima, koju smo videli da naprednjaci nikada ne propuštaju, zaustavićemo ozbiljnim naporima pri kontroli izbora. Dobra vest je da smo krenuli na vreme, pa do sada već imamo oko 1200 obučenih kontrolora, a očekujemo da pokrijemo svako izborno mesto. Moramo svi da se uključimo i damo svoj doprinos.” – izjavio je Dobrica Veselinović, Ne davimo Beograd.\nPored kampanje od vrata do vrata, ovog vikenda naši aktivisti su organizovali i razgovor sa građanima u Lazarevcu, gde će uskoro biti otvorena i lokalna kancelarija pokreta.


Moramo li uvek da oprostimo? - Jasmin Magazin\nJan 06, 2020 by jasmin 350 pregleda komentara\nDa li smo previše naviknuti na holivudske melodrame u kojima sve mora da bude oprošteno, ili smo samo ljudi, ranjivi i željni tuđih priznanja, koji ne mogu noćima da spavaju ako nisu sve doveli do tačke kad je sve izvedeno na čistac? Zašto, kako i kome opraštamo i moramo li to uvek da činimo?\nDefinicija oprosta, prema nekim tumačenjima, znači odreći se besa koji smo osećali kada smo bili povređeni ili uvređeni. Hm, zvuči dosta čudno i nametnuto, jer kako bismo mogli tek tako da prestanemo nešto da osećamo, naprimer, neposredno posle nečijeg izvinjenja. Mislite li da je moguće da, kao gumicom izbrišemo neprijatna sećanja na prošlost, ako nam je obećano da se u budućnosti ništa slično neće događati?\nKažu da je hrišćanski praštati, ali ponekad zaista postoje situacije ili ljudi kojima nismo u stanju ili prosto ne želimo da oprostimo. Ponekad u ovakvim slučajevima osećamo krivicu i stid i mi postajemo oni kojima je neprijatno, a zapravo ne bi trebalo. Kao i u svim drugim situacijama, neopraštanje bi trebalo da prihvatimo kao deo sebe i da se prema njemu se odnosimo na prirodan način.\nPostoje tipovi ličnosti koji su skloniji ili manje skloni opraštanju. Gledano sa strane, ovi prvi deluju kao naivčine pre nego kao širokogrude osobe, dok drugi odaju utisak stamenog karaktera sa kojim nema labavo. U zavisnosti od vašeg pogleda na svet, vi ova dva tipa možete okarakterisati i kao osobu otvorenog srca koja ne gubi vreme na loše emocije sa jedne i zadrtog negativca sa druge strane. Način kako ih doživljavate dosta govori i o tome koji ste vi tip.\nTrebalo bi da bliskim ljudima možemo lakše da oprostimo nego nekima sa kojima nismo toliko emotivno upleteni. Veoma često to nije slučaj pa smo spremni da provedemo ceo život u neopraštanju najbližima, umesto da bar probamo da pobedimo sebe i da razrešimo datu situaciju.\nU nekim situacijama, kada se neko veoma ogrešio o vas, nije strašno priznati sebi da ćete ići do krajnjih granica da vidite šta će druga osoba sve uraditi kako bi dobila oproštaj. Ovo su najčešće situacije u kojima je u igri partnerska prevara i, ukoliko ste odlučili da progledate kroz prste, imate potpuno pravo da i uprkos svojim željama gledate nekoga ko se lomi da bi ponovo zadobio vaše poverenje.\nŠta, zaista, znači pojam oproštaja? Ako se vratimo na gore spomenuti koncept holivudskih sapunica, možemo koristiti i njihov standardni rečnik: Ako želimo da oprostimo, najpre moramo da razumemo kako bismo mogli da prihvatimo i zaista pomirimo neke postupke u svom srcu. Zvuči naivno, ali je verovatno i tačno, jer bez našeg prihvatanja oproštaj nikada neće biti iskren. A ko zna, možda negde na tom putu razumevanja i praštanja i sami postanemo neki novi, mudriji, bolji ljudi.


Đorđević i Čepurin: Podrška Rusije u očuvanju suvereniteta Srbije - Sputnjik Srbija\nĐorđević i Čepurin: Podrška Rusije u očuvanju suvereniteta Srbije\n20:55 30.05.2017 Preuzmite kraći link\nMinistar odbrane Zoran Đorđević i ambasador Ruske Federacije u Srbiji Aleksandar Čepurin razgovarali su danas o saradnji dveju zemalja i bilateralnoj vojnoj saradnji.\nNa sastanku je potvrđeno da su odnosi dveju zemalja, u skladu sa Deklaracijom o strateškom partnerstvu, izuzetno dobri i tradicionalno prijateljski, saopštilo je Ministarstvo odbrane.\nZa Srbiju je od posebnog značaja podrška Ruske Federacije u očuvanju teritorijalnog integriteta i suvereniteta naše zemlje, naglasio je Đorđević u razgovoru.\nSagovornici su se saglasili da je saradnja u oblasti odbrane razvijena i razmenili mišljenja o aktuelnim političko-bezbednosnim pitanjima.\nMinistar odbrane potvrdio je da je Srbija opredeljena za dalje jačanje odbrambene saradnje sa svim partnerima, u skladu sa spoljnopolitičkim prioritetima i uz puno poštovanje politike vojne neutralnosti.\nZoran Đorđević, Aleksandar Čepurin


„Liberasion“: Putin kao Petar Veliki - 25.05.2017, Sputnik Srbija\nPetar Veliki je prilikom svoje posete Francuskoj 1717. godine uspeo da uspostavi čvrste veze Rusije sa ovom evropskom silom — i sa istim ciljem u Pariz će... 25.05.2017, Sputnik Srbija\nrusija, vesti, svet, francuska, vladimir putin, petar veliki, emanuel makron\nŠtaviše, razlog za njegovu posetu, prema verziji Kremlja, biće otvaranje izložbe posvećene tristogodišnjici posete prvog ruskog cara francuskoj prestonici, a ne pregovori sa novim predsednikom Makronom, ističe list.\nJelisejska palata je saopštila da će se 29. maja u Versaju novi francuski predsednik Emanuel Makron sastati sa svojim ruskim kolegom Vladimirom Putinom. Međutim, list dodaje da prema verziji koja je data Rusima, „veliki poštovalac Petra Velikog“ Vladimir Putin dolazi u Pariz na otvaranje izložbe posvećene tristogodišnjici posete prvog ruskog cara Francuskoj. I u vezi sa tom posetom on će se sastati sa Makron — upravo tim redom, ističe autor teksta.\nDve zemlje imaju dugogodišnje veze, koje su prošle kroz prilično jako zahlađenje tokom mandata predsednika Fransoa Olanda, piše list. Tokom predizborne kampanje, Makron je bio jedan od vodećih kandidata koji nije izražavao divljenje Putinom i uveravao je da će odnos sa njim graditi balansirajući između dijaloga i čvrstine. Za Moskvu je, na kraju, Makronova pobeda bila najgori scenario.\nPotvrđeno: Susret Makrona i Putina 29. maja u Versaju\n22 Maj 2017, 17:18\nAutor teksta dodaje da se moglo očekivati da će nakon objavljivanja rezultata izbora ruski mediji „pokazati poštovanje volji francuskog naroda“ i prestati sa vređanjem novog predsednika, ali oni ga i dalje nazivaju antihristom i ismevaju razliku u godinama između njega i njegove supruge.\nPutin je, sa svoje strane, čestitao Makronu na pobedi i izrazio nadu da će moći da prevaziđu međusobno nepoverenje. U istom tonu prošao je i prvi telefonski razgovor dva lidera, koji je održan 18. maja na inicijativu Kremlja. O perspektivama saradnje se pozitivno izrazio i ambasador Rusije Aleksandar Orlov.\nKremlj je istakao da će na dnevnom redu predstojeće posete biti, između ostalog, borba protiv terorizma i rešavanje sukoba u Siriji i Ukrajini. Takođe je planirano da se razgovara o „stanju i izgledima razvoja rusko-francuskih odnosa u političkoj, trgovinsko-ekonomskoj i kulturno-humanitarnoj sferi“, prenosi list saopštenje Kremlja.\n„Nastaviti mirni dijalog, ubediti ljude da zaborave na podršku Marin le Pen i sumnje u mešanje u izbornu kampanju uz pomoć društvenih mreža, započeti novu stranicu u odnosima sa Francuskom i EU nakon poslednjih godina diplomatske izolacije“, to je ono što „Liberasion“ vidi kao Putinove prave ciljeve.\nOva poseta treba da povrati stabilan odnos između dve zemlje, što je u svoje vreme uspeo Petar Veliki tokom njegove čuvene posete, zaključuje list.


ZVANIČNO: Završeno ponovno prebrojavanje glasova u Džordžiji - Američki izbori\nIz kabineta državnog sekretara Džordžije, Breda Rafensbergera, stiglo je saopštenje da je u toj saveznoj državi završeno ponovno brojanje glasova koje je inicirano od strane Trampovog advokatskog tima. Time je predviđena pobeda novog predsednika SAD, Džozefa Bajdena, konačno i ozvaničena sa najvišeg mesta u toj saveznoj državi. Bajden je ovom potvrdom ozvaničio 16 elektorskih glasova i sada ima podršku 306 elektora, dok Tramp ima 232.\nPrema izveštaju izborne komisije, Bajden je odneo pobedu sa 12.284 glasa više u odnosu na Trampa, što predstavlja blagi pad u odnosu na razliku koja je bila pre revizije, navodi CNN. Tramp i njegov advokatski tim su uložili prilične napore u pokušaju da ospore izborne pobede u pojedinim kolebljivim državama, poput Arizone, Pensilvanije, Džordžije i Mičigena, te da su izborne nepravilnosti i krađe glasova donele pobedu Bajdenu. Mada su komisije u nekim od država primetile izborne nepravilnosti one nisu bile zastupljene u meri u kojoj bi Trampu omogućile pobedu. Prema zakonu države Džordžija izborna komisija treba da potvrdi rezultate do kraja dana (20. novembar).\nDržavni sekretar Džordžije, Bred Rafensbeger, koji je inače član Republikanske partije, u izjavi za CNN je istakao da se novi sistem sigurnog glasanja putem pošte pokazao pouzdanim i sa visokim procentom tačnosti prezentovao rezultate izbora u toj državi, te da je revizija glasova u toj državi pokazala da će pomenuti sistem glasanja biti na usluzi i budućim administracijama.\nMada je na prošlim predsedničkim izborima Tramp ubedljivo slavio protiv Hilari u Džordžiji, sada mu je njegovo izborno telo okrenulo leđa. Naime, na izborima 2016. godine glavnu prevagu za Trampa u Džordžiji su doneli glasovi iz predgrađa velikih gradova, a naročito Atlante, što se ovoga puta nije desilo. Velika izlaznost afroameričkih glasača u Džordžiji, koji su tradicionalno okrenuti demokratama uz nagli porast broja zaraženih u Atlanti i okolini nedelju dana pred izbore uz Trampov nonšalantan pristup prema epidemiji doprineo je tome da glasači zabrinuti za svoje živote ukažu podršku kandidatu za koga su smatrali da će se bolje suočiti sa akutnom krizom.\nNaravno, Bajdenova pobeda nije obeshrabrila odlazećeg predsednika da na svom Tviter nalogu nastavi sa iznošenjem stavova koje Tviter ocenjuje kao neistinite. Naime, Tramp je u jednom od svojih tvitova istakao da ponovno prebrojavanje glasova ne donosi ničemu, jer se ne pristupa verifikaciji glasačkih listića putem potpisa glasača na isti. Ipak, istina je malo drugačija. Iako postupak ponovnog brojanja glasova ne obuhvata verifikaciju potpisa birača, potpisi se pak verifikuju dva puta. Prvi put kada glasači zatraže glasački listić, a drugi put kada predaju glasački listić. Kada glasači predaju glasački listić, potpisuju spoljnu kovertu, a ne sam glasački listić, a kada okrug potvrdi potpis na koverti, glasački listić se odvaja od koverte pre nego što se glas uključi u prebrojavanje. Tako da nijedan pojedinačni listić ne može biti povezan sa pojedinačnim potpisom u ponovnom brojanju, čak i ako bi neko želeo da prekrši osnovni američki princip tajnog glasanja. Inače, ovakav princip je važio i na prethodnim izborima, pa se tada odlazeći predsednik nije žalio.\nPored potvrde rezultata od strane državnog sekretara Džordžije, Breda Rafensbergera, druga potvrda očekuje se i od guvernera Džordžije, Brajana Kempa. Kemp ima rok da do subote (21. novembar) potpiše izveštaj izborne komisije kojim se Bajdenu dodeljuje 16 elektora. Kako navodi CNN, Tramp je u svojoj Tviter kampanji nekoliko puta spominjao Kempa ohrabrujući ga da „bude žilaviji“ i učini sve što je u njegovoj moći da u Džordžiji pobede republikanci. Takođe je ohrabrio Kempa da „preuzme kontrolu“ nakon što je postalo jasno da revizija glasova nije otkrila raširene izborne nepravilnosti. Mada uživa Trampovu podršku, Kemp nema manevarskog prostora putem koga može izbeći potpisivanje izveštaja izborne komisije. Zaključno, očekuje se mirna tranzicija vlasti u Džordžiji.


30.09.2020. 20:34h 30.09.2020. 20:57h\nTurističkim agencijama, kojih ima preko 400 u Srbiji, u četvrtak ističu garancije\nputovanja, pa građani koji hoće da idu na odmor nemaju nikakvu sigurnost\nTurističkim agencijama koje organizuju putovanja, a kojih ima više od 400 u Srbiji, danas ističu garancije putovanja, pa iako im zasad, kako je najavio ministar turizma Rasim Ljajić, neće biti oduzimane licence, građani koji od danas potpišu ugovor sa agencijom putuju na sopstvenu odgovornost!\nBrojne agencije u Srbiji našle su se u velikom problemu jer im garancije za putovanja ističu danas, što automatski znači i gubitak dozvole za rad. Da bi obnovili dozvolu, moraju da imaju garanciju koja se vadi ili kao polisa osiguranja ili kao bankarska garancija. Međutim, osiguravajuće kuće, kako su saopštile agencijama, ne žele to više da im daju jer su previše rizične ove godine.\nIpak, Rasim Ljajić, ministar turizma, kaže za Kurir da licence narednih nedelju dana neće biti oduzimane.\n- Nećemo oduzimati licence, jer se nadamo da ćemo u narednih nedelju do deset dana da nađemo neko rešenje sa osiguravačima ili bankama. Ne očekujem sklapanje novih aranžmana u tom periodu. Letnja sezona je završena i interesovanja za to nema ni kod putnika - kaže Ljajić.\nOn dodaje da su se predstavnici tog ministarstva juče sastali sa Udruženjem banaka Srbije (UBS).\n- Predstavnici UBS dostaviće do kraja ove nedelje predlog procedure za eventualno aktiviranje bankarskih garancija. Takav model garancija nikad nije korišćen u praksi, iako je predviđen Zakonom o turizmu - rekao je Ljajić i dodao da će ministarstvo posredovati i između osiguravajućih kuća i turističkih agencija:\n- Neuobičajeno je da osiguravajuće kuće tri dana pre isteka roka važenja aktuelnih licenci obaveste agencije da neće pružati tu vrstu usluge, pravdajući to velikim stepenom rizika.\nTo što su agencije ostale bez garancija, ali ne i licence, praktično znači da će agencije i posle 1. oktobra teoretski moći da organizuju putovanja, ali putnik ne može biti siguran da će mu, ukoliko je nezadovoljan, biti vraćene pare.\nAleksandar Seničić, direktor Nacionalne asocijacije turističkih agencija Srbije (JUTA), kaže za Kurir da pregovori sa osiguravačima i dalje traju i da se nadaju da će ih ubediti da agencijama produže važenje polisa osiguranja za još tri meseca, do nove godine.\n- Više od 400 agencija je izgubilo garanciju, a to je nekoliko hiljada zaposlenih. Ukoliko se ne nađe neko rešenje u narednih pet-šest dana, biće ozbiljan protest turističkih radnika - kaže Seničić i naglašava da su svi putnici koji su do 1. oktobra uplatili aranžmane pokriveni garancijom putovanja.\nRampa iz Brisela Srbiji i dalje zabranjen ulazak u Evropsku uniju\nZemlje članice EU nisu menjale listu trećih zemlja za koje ne važe restrikcije za ulazak u EU, tako da će ograničenja za putovanja građana Srbije nastaviti da važe i u prvoj polovini oktobra, saznaje Tanjug u Briselu. Lista od 11 zemlja nije menjana od avgusta, a u Briselu napominju da je tako zbog nestabilne epidemiološke situacije kako na zapadnom Balkanu, tako i u EU, ali i svetu. Sa druge strane, od 28. septembra Srbi će, kako je najavljeno, moći da uđu u Ukrajinu pod uslovom da imaju polisu osiguranja.\nUdruženje osiguravača Prevelik rizik\nU Udruženju osiguravača Srbije kažu za Kurir da izdavanje garancija putovanja „nije atraktivno i isplativo za osiguravače, što se vidi iz činjenice da se svega nekoliko društava za osiguranje bavilo ovim poslom“: - Ne postoji nikakva zajednička odluka ili dogovor osiguravača da iz ovog posla izađu, već se radi o pojedinačnim odlukama konkretnih društava. Razlozi su veoma jednostavni i leže u činjenici da se radi o prevelikom riziku za koji nije moguće, u ovom trenutku, obezbediti reosiguranje. Napominjemo i da premija osiguranja za trenutno važeće polise nije plaćena društvima za osiguranje od strane turističkih agencija u najvećem delu.\nMiloš Jovović, direktor agencije „Travelland“: Hvala ministarstvu i inspekcijama, a posebno putnicima na razumevanju\nIako su osiguravajuće kuće i banke odbile da izdaju polise osiguranja i bankarske garancije za većinu turističkih agencija ove godine zbog velikog rizika, to nije slučaj sa agencijom „Travelland“. Direktor ove agencije Miloš Jovović kaže za Kurir da njegova banka želi da mu izda bankarsku garanciju. Jovović dodaje da je komunikacija sa nadležnim ministarstvom i Turističkom inspekcijom stalna, u cilju iznalaženja najboljeg rešenja za putnike i agencije.\n- Moja matična banka bez problema hoće da mi izda bankarsku garanciju, a nudio sam i da položim depozit, zato što mi je agencija likvidna, imamo dugogodišnje iskustvo i puno putnika koji nam veruju. Uputili su me u Turističku inspekciju kako bi nam dali uputstva kako sve to da odradimo po zakonu. Inspekcija je zatečena i trenutno nema uputstva, ali se nadam da će nadležni uskoro imati preporuke kako da ostvarim svoje zakonsko pravo i nađem rešenje za svoje putnike. Želim da spasem agenciju i svoje putnike i da nastavimo najnormalnije da funkcionišemo kad već imamo mogućnosti za to - navodi Jovović.


Rezultati pretrage za: Ukrajina\nKijev traži više tenkova i aviona za "ratnu pobedu"\n"Postoji realna mogućnost nuklearnog sukoba"\nPredsednik Srbije Aleksandar Vučić izjavio je danas da očekuje da će rat u Ukrajini dugo da traje, da će biti žešći nego danas, pogotovo od jeseni, i da smatra da je veća mogućnost da bude nuklearnog sukoba, nego da ga ne bude.\nKonašenkov: Oboreno 879 ukrajinskih letelica, uništeno 3.098 tenkova\nKontraofanziva ukrajinskih snaga kod Izjuma, Rusija upozorava na posledice ako Švedska i Finska uđu u NATO\nRat u Ukrajini ušao je u osamdeset prvi dan. Ukrajinske vlasti saopštile su da su pokrenule ofanzivu kod Izjuma, na istoku zemlje, a da su se ruske snage povukle iz oblasti kod Harkova i da se ljudi vraćaju u grad. Rusija je upozorila da bi ulazak Finske u NATO bio greška koja ne može da ostane bez reakcije i političkih posledica. G7 je najavila jaču izolaciju Rusije.\nUkrajina pobedila, Konstrakta na fenomenalnom petom mestu\nBerbok: Rusija pokušava da izazove globalnu krizu gladi; Zaharova: Nije Rusija kriva za poskupljenje hrane, već sankcije Zapada\nUkrajina: Oko 3.000 civila u Marijupolju zatočeno u zatvorima\nUkrajinski ombudsman za ljudska prava Ljudmila Denisova tvrdi da je oko 3.000 civila iz Marijupolja zatočeno u zatvorima koje kontrolišu proruske snage na industrijskom istoku Ukrajine.\nZelenski: Da je Ukrajina bila članica NATO ne bi bilo rata\nUkrajinski predsednik Volodimir Zelenski izjavio je danas da je rat sa Rusijom mogao da bude sprečen da je Ukrajina bila članica NATO pakta pre nego što je rat počeo.\nGutereš: Besmisleni rat mora da prestane\nGeneralni sekretar UN Antonio Gutereš zatražio je danas u Beču okončanje rata Rusije u Ukrajini.\nLavrov: Rusija nastoji da civili napuste zone operacije u Ukrajini\nRusija nastoji da svi civili napuste zone specijalne operacije u Ukrajini, izjavio je danas šef ruske diplomatije Sergej Lavrov.\nHersonska oblast traziće da bude u sastavu Rusije\nVlasti ukrajinske Hersonske oblasti koja je pod ruskom kontrolom saopštile su danas da će tražiti da budu pripojeni Rusiji.\nObustava gasa iz Ukrajine neće uticati na Srbiju\nBorelj: Da li želite da Ukrajinci kleče pred Rusima?\nVisoki predstavnik za spoljnu i bezbednosnu politiku EU Žozep Borelj rekao je da ne razume protivnike isporuke naoružanja i upitao da li bi oni želeli da vide "Ukrajince da kleče pred Rusima".\nNarudžbine za tranzit ruskog gasa preko Ukrajine pale na nulu\nNominacije za tranzit ruskog gasa preko Ukrajine za 11. maj pale su na nulu na mernoj stanici Sohranovka, pokazuju današnji podaci ukrajinskog operatera gasovoda, nakon upozorenja Kijeva da će prekinuti snabdevanje tom rutom, javlja Rojters.\nPortparolka ruskog Ministarstva spoljnih poslova Marija Zaharova izjavila je danas da se kontakti Rusije i Ukrajine u sferi pregovora nastavljaju.\nPredstavnički dom američkog Kongresa odobrio je više od 40 milijardi dolara pomoći Ukrajini. Predstavnički dom usvojio je predlog zakona za pomoć Ukrajini sa 368 glasova "za" prema 57 protiv, prenosi agencija Rojters.\nSedamdeset sedmi dan rata u Ukrajini. Kijev tvrdi da je odbacio ruske trupe van područja Harkova. Raketni napad na Odesu, pogođen tržni centar. Ukrajinski gasni operater želi da prebaci transport gasa na drugu pristupnu tačku, Gasprom odgovara odrično. Više od osam miliona ljudi interno raseljeno u Ukrajini od 24. februara, saopštila je Međunarodna organizacija za migracije UN-a.\nPredsednik Srbije Aleksandar Vučić prisustvovaće danas neformalnoj večeri koju za lidere sa zapadnog Balkana organizuje šef diplomatije EU Žosep Borelj.\nSAD su isporučile više od 85 od 90 haubica, oružja dugog dometa, koje je obećano Ukrajini, kao i više od 110.000 od 184.000 komada municije za njih, izjavio je visoki američki odbrambeni zvaničnik.\nPlenković stigao u Kijev: Sastao se sa Zelenskim\nPremijer Hrvatske Andrej Plenković doputovao je jutros u Kijev.\nGasprom: Isporuka gasa za Evropu prema zahtevima\nRuski Gasprom saopštio je da danas isporučuje prirodni gas za Evropu preko Ukrajine u skladu sa zahtevima evropskih potrošača.\nBerns: Putin ne može da priušti da izgubi u ratu\nDirektor američke Centralne obaveštajne agencije (CIA) Vilijam Berns izjavio je danas da je ruski predsednik Vladimir Putin mnogo uložio u drugu fazu rata u Ukrajini i ocenio da Putin veruje da je intenziviranje vojnog sukoba najbolji put ka napredovanju.\nSZO prikuplja dokaze o mogućim ratnim zločinima\nSvetska zdravstvena organizacija (SZO) saopštila je da prikuplja dokaze za istragu o mogućim ratnim zločinima u Ukrajini i navela da je do sada zabeležila 200 napada na zdravstvene ustanove u toj zemlji.\nUkrajina: Rusija bombardovala školu, 60 ljudi pod ruševinama\nKijev je danas optužio Rusiju da je bombardovala školu u regionu Luganska na istoku Ukrajine, u kojoj se u trenutku napada 90 ljudi nalazilo u skloništu, a da su dve osobe poginule, dok je oko 60 njih još pod ruševinama.\nBajden danas sa liderima G7\nMizincev: Kijev minirao branu u Donbasu, hoće da okrivi Rusiju\nKonašenkov: Rusi uništili avione Ukrajine i oružje iz SAD i EU\nUkrajina: Rusija nastavlja napade na Azovstalj\nRusija nastavlja napade na opkoljenu čeličanu Azovstalj u Marijupolju, tvrdi ukrajinska vojna komanda.\nBroj izbeglica iz Ukrajine prešao 5,8 miliona\nViše od 44.000 izbeglica napustilo je Ukrajinu u protekla 24 sata, što je od početka vojnih aktivnosti Rusije u ovoj zemlji ukupno oko 5,8 miliona, saopštio je danas Visoki komesarijat Organizacije Ujedinjenih nacija za izbeglice (UNHCR).\nDNR: Za nedelju dana u granatiranju poginulo skoro 200 ljudi\nSkoro 200 ljudi je poginulo na teritoriji samoproglašene Donjecke Narodne Republike (DNR) od posledica granatiranja ukrajinskih trupa tokom protekle nedelje, saopštila je danas kancelarija ombudsmana za ljudska prava DNR.\nPeskov: Ruska operacija u Ukrajini ide po planu; Lavrov: Zapad pokušava da rasplamsa propagandni rat\nNa međunarodnoj donatorskoj konferenciji u Varšavi prikupljeno 6,5 milijardi dolara za Ukrajinu\nNa međunarodnoj donatorskoj konferenciji za Ukrajinu danas je prikupljeno 6,5 milijardi dolara, objavio je poljski premijer Mateuš Moravijecki, prenosi Rojters.\nFrancuska će ove godine povećati ukupnu finansijsku pomoć Ukrajini sa 1,7 milijardi na dve milijarde dolara, izjavio je predsednik ove zemlje Emanuel Makron u video obraćanju na međunarodnoj donatorskoj konferenciji u Varšavi.\nRusija: U artiljerijskim napadima ubijeno 600 ukrajinskih boraca\nPapa Franja je izjavio da je NATO priibližavanjem Rusiji možda doprineo da dođe do ruske invazije na Ukrajinu i poručio da je predložio sastanak sa ruskim predsednikom Vladimirom Putinom u Moskvi.\nRuske snage pokrenule sveobuhvatni napad na "Azovstalj"\nUkrajinski zvaničnici saopštili su danas da su ruske snage pokrenule sveobuhvatni napad na čeličanu "Azovstalj", kod Marijupolja.


Projekat Evropske komisije, Fondacije Divac i Ministarstva za brigu o porodici: Kako uskladiti roditeljstvo i rad u Srbiji? – Naši u svetu\nObjavljeno 20/05/21 u 20:30\nIstraživanja su realizovana u okviru projekta ,,JEDNAKI – Ka uspostavljanju rodne ravnopravnosti usklađivanjem radnog i porodičnog života zaposlenih”, a koji vode Ministarstvo za brigu o porodici i demografiju i Fondacije Ana i Vlade Divac, uz pomoć Evropske komisije.\nIako zaposlenim roditeljima u Srbiji na raspolaganju stoje različite mogućnosti za lakše usklađivanje profesionalnih obaveza i porodičnog života, mnogi od načina kojima bi država i poslodavci mogli da još nisu usvojeni kao praksa. Takođe, porodične obaveze i dalje se tradicionalno vezuju za žene, pa su majke najčešće te koje snose najveći deo organizacije kućnih poslova, obaveza oko dece, ali i poslovnog dela života. Zato je ključno da država, lokalne samouprave i sami poslodavci, u partnerskom odnosu sa zaposlenima, nađu najefikasnije načine da stvore uslove za zadovoljne a time i produktivnije zaposlene, nalazi su dva istraživanja o usklađenosti radnog i porodičnog života, koja su predstavljena medijima i javnosti u Medija centru.\n– Rodna nejednakost u privatnom životu i na poslovnom planu i dalje postoji. Jedan od podataka istraživanja govori da je u periodu dok su deca bila vrtićkog uzrastaoko 70 odsto očeva napredovalo na poslu, dok je to postiglo tek 30 odsto majki. Indeks ravnopravnosti pokazuje da su majke onemogućene da se bave karijerom i napredovanjem, jer se više angažuju u porodici, dok neusklađenost postoji i u zaradi i uloženom vremenu. Postoje primeri dobre prakse, ali oni još nisu uvedeni kroz institucije. Zadatak Ministarstva je da radi na tome, pre svega kroz usklađivanje smena u školama i radnog vremena vrtića, ali i motivisanjem poslodavaca da na druge načine izađu u susret zaposlenim roditeljima. Cilj istraživanja i samog projekta jeste da se vidi kakvo je stanje na terenu i šta mi kao institucija možemo da uradimo i predložimo drugim nadležnim ministarstvima, kako bi se odnos te dve sfere života zaposlenih roditelja doveo u ravnotežu, kazala je Aleksandra Čamagić, pomoćnica ministra za brigu o porodici i demografiju, na predstavljanju istraživanja.\n– Pitanje kojim smo se bavili u istraživanju je kako zaposlenima omogućiti usklađivanje rada i roditeljstva i time im period odrastanja dece učiniti manje stresnim, a istovremeno kako poslodavcima predočiti da zadovoljni zaposleni više doprinose produktivnosti samog preduzeća. Važno je napraviti spregu, gde će poslodavci izaći u susret roditeljima, bilo nekim oblikom fleksibilnog radnog vremena, bilo na neki drugi način, i time obezbediti obostranu korist. Ako možemo da nađemo nešto pozitivno u protekloj Kovid godini, to je onda činjenica da je puno poslodavaca uspelo da istestira rad od kuće, kao jedan oblik fleksibilnog radnog vremena. Cilj je da se taj oblik rada, i kada pandemija prođe, prihvati kao jedna normalna opcija koja se može često koristiti kada su u pitanju zaposleni roditelji. Jedan od podataka istraživanja nam kaže da bi velikom procentu roditelja (skoro 90 odsto), kada bi trebalo da menjaju posao, od presudnog značaja bilo to da li novi poslodavac nudi neku formu fleksibilnog radnog vremena, navela je demografkinja Gordana Bjelobrk, koordinatorka projekta „JEDNAKI“ i koautorka istraživanja „Jedinice lokalne samouprave i usklađivanje rada i roditeljstva“ i „Usklađivanje rada i roditeljstva – poslodavci i zaposleni“.\n– U Srbiji, tek svaka peta opština ili grad imaju definisane aktivnosti usmerene na pomoć porodicama sa malom decom, samohranim roditeljima ili mladim bračnim parovima koje zapošljavaju, a koje bi im omogućile bolje usklađivanje rada i roditeljstva. Međutim, u jedinicama lokalne samouprave itekako se razmišlja o takvim olakšicama, jer čak 43 odsto upitanih opština koje se trenutno ne bave strateškim pravcima u ovoj oblasti, ipak planira da se ubuduće aktivno uključi u afirmaciju roditeljstva, i iznađe i primeni rešenja koja omogućavaju lakše usklađivanje posla i privatnog života. Dodatno, većina opština, njih 78,4 odsto, svesno je potrebe da svojim zaposlenima obezbedi institucionalne uslove za usklađivanje rada i roditeljstva i da na taj način poveća njihovu produktivnost, što za krajnji rezultat ima ostvarivanje boljih poslovnih rezultata jedinica lokalne samouprave. Najveći prostor za buduće delovanjeistraživanje vidi u uvođenju različitih oblika fleksibilnog radnog vremena, koje je jedan od najkorišćenijih modela olakšica poslodavaca u svetu, dok kod nas još nije dovoljno zastupljeno, istakla je Gordana Jordanovski, koautorka istraživanja „Jedinice lokalne samouprave i usklađivanje rada i roditeljstva“.\nOvaj tekst je izrađen uz finansijsku podršku Evropske komisije. Za sadržaj teksta isključivo su odgovorni Ministarstvo za brigu o porodici i demografiju i Fondacija Ana i Vlade Divac i ne može se ni pod kojim okolnostima smatrati da ovaj tekst predstavlja stavove Evropske komisije. Projekat „Jednaki – ka rodnoj ravnopravnosti usklađivanjem radnog i porodičnog života zaposlenih“ finansiran je iz programa Evropske unije „Prava, jednakost i državljanstvo (2014-2020)“.\nEvropska komisijaFondacija Ana i Vlade DivacMinistarstvo za brigu o porodici i demografiju


Umro čuveni evropski stručnjak u autoindustriji, vanredni profesor i u Kragujevcu – Veliki Park\nGruden je bio i vanredni profesor Tehničkog fakulteta u Kragujevcu, pišu „Novosti“.\nAutomobilski stručnjak rođen je u Užicu, a 50-ih godina prošlog veka porodica se preselila u Beograd, gde je Dušan završio gimnaziju, a potom na vreme i tehnički fakultet. Na tehničkom fakultetu u Beogradu radio je kao stručni asistent gde je i magistrirao. Ubrzo odlazi na poslediplomske studije u Beč gde je radio u Instititu za motorna vozila i motore a nešto kasnije je doktorirao. Jedno vreme je radio kao asistent da bi kasnije postao i profesor na tom fakultetu. Sa fakulteta je 1. januara 1973. prešao na rad u poznatu fabriku sportskih automobila Porše u Štutgartu. Tu je jedno vreme radio i kao šef razvoja motora, ali je nastavio da predaje kao profesor u Beču.\nPoznato je da je prof. Gruden radio u Istraživačkom centru Poršea u Dicingenu na razvoju i poboljšanju efikasnosti motora, sa posebnim akcentom na smanjivanju štetnih materija u izduvnim gasovima. Radilo se za mnoge poznate fabrike automobila – od „Volvoa“ do „Rols Rojsa“, pa i na poboljšanju motora za „jugo floridu“.\nProfesor Gruden je u svojoj karijeri, mimo predavanja na fakultetima Beč i Kragujevac, održao na stotine predavanja širom Evrope ali i na prostorima cele nekadašnje Jugoslavije. Kragujevački fakultet ga je za njegova zalaganja nagradio, pored njegove odbranjene doktorske disertacije u Beču, pravom da nosi još jednu, sada počasnu doktosku titulu.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milos Ristic јул 10, 2019


Vučić: Došao sam da slušam i rešimo bar deo problema\nFoto: Tanjug | Vučić: Došao sam da slušam i rešimo bar deo problema\nTanjug 04.12.2021 15:44\nGORNJE NEDELJICE - Nisam došao da držim bilo kakve govore, već da pričam sa meštanima o problemima i vidimo da li možemo da ih rešimo, poručio je danas u Gornjim Nedeljicama predsjednik Srbije Aleksandar Vučić.\nPredsjednik je, u obraćanju ispred porte crkve kazao da mu je drago što vidi ljude iz 12 sela i poručio da želi da čuje svaku njihovu primjedbu, brigu.\n" Za neku ćemo pronaći odgovor, za neku ne. Važno je da razgovaramo i pokušamo da resavamo. Čim vas je toliko došlo vidim kolika je zabrinutost ", naglasio je on.\nVučić je istakao da neće da se kada je riječ o problemu Rio Tinta dodvorava bilo kome, kao što se i ne plaši bilo koga, i podsjetio da je pozvao i one koji su uvek bili najglasniji u protestu da dođu na ovaj razgovor, a da je njihov izbor hoće li.\n"Ovde sam da odgovaram na pitanja. Želeo sam da održim ova razgovor u školi u Draginjcu, ali mi je rečeno da je bolje u crkvenom domu. Hoću da razgovaramo, da analiziramo svaki problem i pokušamo da dođemo bad do nekih rešenja", ponovio je on.\nVučić je kazao da je čuo i od onih koji nemaju ništa protiv njega da pogleda kako izgleda ova kotlina, kako ide od Korenite do Draginjca, što je shvatio kao poruku.\n"Nisam došao da se politički preganjam s bilo kim. Vi ste me birali da budem predsednik i moj posao je da vas čujem, slušam i odgovorim na sva pitanja", ponovio je Vučić.\nIstakao je da je uvjeren da će se pitanja odnositi prije svega na rudnik, ali je spreman i da odgovara na pitanja vezano za puteve, od Strpnice, Zlatine, kao i o pitanji gasa, i mnogim drugma.\n"Moj posao je da budem ovde zbog vas. Hvala što ste došli, zajednički ćemo sigurno bar deo problema rešiti", zaključio je u obraćanju pred sastanak sa građanima.\nMihajlović: Pretnje predsedniku Vučiću su pretnja po bezbednost države\nVulin: Policija provjerava sve informacije u vezi sa Perišom\nDvojica muškaraca optuženi da su u Bjelovaru pretukli Srbina iz mržnje


"BIL Banjaluka 2018": Predstavljene mogućnosti ličnog i poslovnog razvoja i uspjeha\n16. maj 2018 1070\n„Reshape Your Future“ – „Oblikuj svoju budućnost“ moto je prve konferencije BIL Banjaluka 2018. održane juče, na kojoj su predavači otkrili tajne poslovnog uspjeha i neuspjeha, metode za procjenu i izbor saradnika, kao i faktore koji pojedinca ili kompaniju mogu da odvedu do željenih rezultata.\nKonferencija je u Banjaluci, u hotelu "Jelena", okupila regionalne stručnjake iz oblasti talent menadžmenta i ljudskih resursa.\n„Ovo je odličan način da svjetske metodologije i licence, kao što je BIL, dovedemo u BiH i time upišemo Bosnu i Hercegovinu na svjetske biznis mape, a to bi trebalo da bude misija svakog preduzetnika u BiH. Ovdje možemo da obučavamo kadrove. Neki će reći da ih pripremamo za odlazak, ali to nije tačno. Ne odlaze ljudi zbog plate, već zbog odnosa prema njima u firmi. Zbog toga što, možda, nisu prepoznati i priznati u firmi na poslovima koje rade“, kazao je predsjednik organizacionog odbora Davor Maksimović.\nDiznijeva pravila da sve radi kao sat\nLidija Miljković menadžer ljudskih resursa i talent menadžer iskustvo je sticala radeći za kompaniju Dizni, na njihovom privatnom ostrvu, na Bahamima. Sa 150 učesnika konferencije podijelila je svoj put uspijeha i kaže da je bila tiha i povučena, te da nije bila svjesna svojih spobonosti. U ovoj kompaniji su joj pomogli da napreduje, unaprijedi sebe, a samim tim da unaprijedi i svoj tim i kompaniju.\n“Diznilend je kompanija koja na čitavoj planeti ima dva miliona zaposlenih i funkcionišu kao sat. I to je veličina Diznija! Ja znam organizacije koje imaju manje od 20 zaposlenih, a ne funkcionišu”, rekla je Miljković i dodala da je tajna u povezanosti među ljudima, ali i instrukcijama, pravilama i procedurama kojih se svi striktno pridržavaju.\nOna ta pravila ne opisuje kao stroga i dosadna, kako bi se na prvu moglo pomisliti, već kao kreativna; pravila koja vam pomažu u radu, pomažu da se uklopite i shvatite funkcionisanje kompanije. Zahvaljujći njima, kaže ona, od prvog dana ulaska u firmu vi ste predodređeni za uspjeh i ne možete da propadnete.\n“Prvo pravilo koje tamo naučite jeste da dijelite ideje i da sve što imate da kažete, a što bi unaprijedilo vas, ili sistem, ili tim, to trebate i da kažete. Ako ideju zadržite za sebe onda ste odgovorni za to i to je vaš neuspjeh, ne njihov”, kaže Miljković.\nOna je pojasnila i glavnu razliku između „menadžera ljudskih resursa“ i „talent menadžmenta“.\n„Menadžer ljudskih resursa je profitno orijesntisana funkcija, koja sprovodi viziju i više vrijednosti unutar jednog sistema. Ona je zadužena da centrira sistem. Talent menadžement je najkreativnija i nainovativnija pozicija koja može da oplemeni cijelo poslovanje – pojedinca, tim, odjeljenje i čitav sistem“, rekla je Miljković.\nI talentovani mogu da propadnu\nPeđa Jovanović, mentor i trener, objasnio je kako možemo propasti zahvaljujući talentu. Naime, ukoliko i imamo neki talenat, nećemo daleko dogurati, ako ga ne usavršavamo, ne radimo vrijedno i na kraju svoja interesovanja ne proširimo i na druge oblasti.\nNjegova poruka ukratko glasi:“ Oslonite se samo na talenta, a ne i na vještine i rad – propašćete. Oslonite se samo na jedan talenat i nemojte nadograđivati svoje sposobnosti i percepciju stvari oko vas – propašćete. Podjednako razvijajte sve svoje talente – ponovo ćete propasti.“\n„Onaj ko vrijedno radi, može napraviti bolje rezultate nego neko ko je talentovan, a ne unapređuje svoje sposobnosti. 10.000 sati čini majstora. Uključite 10.000 sati vježbe i rada u bilo šta i vi ćete u toj oblasti postati majstor”, poručio je Jovanović.\nKao tri stuba na putu do uspijeha navodi: postavljanje jasnog cilja; zatim otvaranje čula, kako bismo primijetili šta se dešava u svijetu oko nas, jer su se možda okolnosti promjenile i više nije najpametnije biti inženjer; treći stub je fleksibilnost - ako danas nešto radim, a ne daje rezultate, dajte da radim nešto drugo.\nMetodologije za procjenu ličnosti i formiranje timova\nDušan Basalo, senior partner u internacionalnoj konsultantskoj kompaniji Atria Group, u Banjaluci je po prvi put predstavio Process Communication System (PCM) koji se bavi dubinskom strukturom ličnosti. Ovaj model koriste menadžeri ljudskih resursa nekih od najvećih svjetskih kompanija, uključujući NASU.\n„Metodologija koja je proistekla iz NASE u velikom broju se korsiti u kompanijama u radu sa klijentima. Suština je da se procijene tipovi ličnosti i da se na osnovu tih procijena u tim uključe odgovarajući karakteri. PCM korsiti se u upravljanju odnosima, prodaji, uticaju ljudima, izgradnji timovia, u vođenju ljudi – gdje god postoje ljudi“, rekao je Basalo.\nDodaje da, kada se na vrijeme procijene tipovi ličnosti, unaprijed se može i predvidjeti kako će se ponašati pod stresom, da li su odgovarajući za neku poziciju u firmi i slično.\nIspred Atria Grupe, Stanka Vučetić, održala je prezentaciju o pouzdanim alatima za procjenu i razvoj zaposlenih. Istakla je da, kada pravilno procijenite kompetencije svojih zaposlenih, onda sa 65 odsto sigurnosti možete odrediti koga da pošaljete na koje poslovno usavršavanje i da vam se ta investicija isplati. Pravilne procjene zaposlenih vode ka tome da u svakom momentu znate koje je sposoban da preuzme određenu poziciju ili zamijeni „bitnu kariku“ u timu.\nFunkcionalno znanje ili propast\nPrvu BIL konferenciju u Bosni i Hercegovini zatvorio je dr Ranko Rajović, autor NTC sistema učenja i jedan od najvećih evropskih stručnjaka u ranom prepoznavanju talenata. Rajović je na BIL Banjaluka 2018. govorio o funkcionalnom znanju kao prioritetu 21. vijeka, znanju baziranom na povezivanju činjenica i kreativnosti, a ne pukom reprodukovanju naučenog.\nUkazao na to da nestaju zanimanja u kojima čovjeka može da zamijeni mašina, te istakao da su zanimanja budućnosti bazirana na idejama i kreativnosti, za šta nam treba funkcionalno znanje i povezivanje naučenog.\nDodao je i to da su zemlje regiona, u pogledu funkcionalnog znanja, na samom dnu ljestvice, što znači da djecu ne spremamo za poslove budućnosti.\nNjegovo izlaganje pratili su aplauzi, a konkretni primjeri dobrih metoda za pamćenje, učinili su da predavanje od sat i po prođe u trenu a 150 ljudi, bez po muke zapamti bitne činjenice o slikaru Van Gogu i o žirafi.\nNa pitanje kako da takvo učenje primijenimo u našim školama i učenje pretvorimo u igru tokom koje čovjek, ustvari, i usvaja najviše informacija, Rajoviće je odgovorio da sami moramo pokrenuti inicijativu kod nadležnih institucija i izboriti se za promjene.\nTalentovani ljudi su lokomotive razvoja\nSiniša Marčić, pomoćnik ministra za nauku u Ministarstvu nauke i tehnologije RS, koji je otvorio BIL konferencju 2018, rekao je da je na osnovu ranjeg iskustva i intervjuisanja hiljada kandidata, primijetio da određeni broj ljudi precjenjuje svoje sposobnosti.\n“Sa druge strane, veliki broj ljudi sebe potcjenjuje, a ustvari su veoma talentovani. Posao menadžera jeste da ih otkrije i pomogne im da daju svoj maksimum”, rekao je Marčić i dodao da su takvi, talentovani ljudi, lokomotive koje mogu da povuku vagone drugih ljudi i timove.\nPartneri prve BIL Conference u BIH, BIL Banjaluka 2018. su: Vitinka-Vivia, Banjalučka pivara, Central osiguranje, Ognjište – Ukus domaće trpeze, računovodstvo i poslovno savjetovanje Profi Nova, Prointer IT Solutions and Services, Libra Studio, 1st Coworking.\nBIL Banjaluka 2018. je Bosnu i Hercegovinu obilježila kao desetu zemlju u svijetu koa je imala priliku da bude domaćin globalne BIL konferencije. Organizatori poručuje da je ovo samo prva u nizu konferencija te da će BIL u narednim periodu postati sinonim za širenje inovativnih ideja koje imaju za cilj pobljašnje poslovne klime u BiH.\nTagovi: BIL banjaluka 2018 HR menadzer ljudskih resursa talent menadzment uspjeh razvoj


U Sarajevu je potpisan Memorandum o razumevanju između Programa za razvoj Ujedinjenih nacija (UNDP) i Razvojne agencije Češke (CZDA) za Projekat zapošljavanja i sigurnog snabdevanja energijom iz biomase.\nUkupna vrednost projekta iznosi 900.000 evra, od čega je CZDA učestvovala sa pola miliona evra.\n„Istraživanja su pokazala da ulaganja do milion dolara u takozvane zelene poslove, odnosno ekološki prihvatljivija radna mesta, stvaraju 100 novih radnih mesta. Ovo je naročito važno u državi poput BiH gde je stopa nezaposlenosti među mladima čak 63 odsto“, rekla je Sezin Sinanoglu, koordinatorka UN i UNDP za BiH.\n„Cilj projekta jeste analiza i definisanje načina na koji možemo koristiti biomasu za proizvodnju električne energije. Na ovaj način pravimo uštede u novcu i potrošnji energije, i otvaramo radna mesta“, rekao je Jakub Skalnik, ambasador Češke u BiH.\nBiH ima veliki potencijal za korišćenje biomase, poput drvnog peleta, jer je 53 odsto teritorije pokriveno šumama.\n„Pomoću ušteda koje se ostvare smanjenjem troškova u domaćinstvima i javnom sektoru, novac se može preusmeriti u druge aspekte razvoja društva, kao što su obrazovanje ili zdravstvo“, dodala je Sinanoglu, prenosi portal Energetika.\nTagovi: obnovljivi izvori energije, Sarajevo, Sezin Sinanoglu, UNDP\nPočetna » Vesti » OIE » UNDP i CZDA pokreću projekat zapošljavanja u oblasti obnovljive energije u BiH


Vesti online / Sport / Vaterpolo / Savić: Godina iz snova\nSavić: Godina iz snova\nSelektor vaterpolo reprezentacije Srbije Dejan Savić ocenio je da je 2014. godina bila jedna od najuspešnijih u istoriji tog sporta i istakao da je glavni cilj u ovoj godini - izboriti plasman na Olimpijske igre u Rio de Žaneiru.\nUspešna godina: Dejan Savić\n"Navikli smo, pre svega, sebe na uspehe, a potom i narod. Ako se pogledaju rezultati od ranije, rezultati SRJ, SCG i Srbije, sigurno je da je 2014. godina bila jedna od najuspešnijih sezona u istoriji srpskog veterpola", rekao je Savić agenciji Beta.\nSrbija je 2014. godine u vaterpolu osvojila četiri zlatne medalje. Seniori su odbranili titulu prvaka Evrope u Budimpešti, osvojili Svetsku ligu u Dubaiju i FINA kup u Kazahstanu, dok su omladinci osvojili titulu na Evropskom prvenstvu u Gruziji.\n"Mislim da nije moglo bolje... U stvari, moglo je. Imali smo još jedno takmičenje mlađih juniora gde smo ostali bez medalje, ali je sigurno da je četiri zlata vrlo redak i veliki uspeh", kazao je\nVaterpoliste Srbije u 2015. godini očekuju dva velika takmičenja - Svetska liga i Svetsko prvenstvo.\n"Glavni cilj je da se kvalifikujemo na Olimpijske igre u Riju, bilo kroz Svetsku ligu, bilo kroz Svetsko prvenstvo u Kazanju", rekao je Savić.\nSelektor Srbije je istakao da vaterpolo reprezentacija ima kontinuitet dobrih rezultata i da je to dokaz da se u tom sportu radi planski i timski.\n"Imamo kontinuitet medalja od 2000. godine gde smo se na velikim takmičenjima okliznuli samo dva puta, 2007. (Svetsko prvenstvo u Australiji) i 2013. godine (Svetsko prvenstvo u Barseloni), pri tom da smo i 2007. i 2013. uzeli zlato u Svetskoj ligi tako da je to ipak jedan neverovatan niz", rekao je Savić.\nVATERPOLO Savić: Svetska liga ulaznica za Rio\nVATERPOLO Savić: Rezultat nije važan, Svetska liga priprema za SP\nVATERPOLO Ovo su Savićevi "delfini" za Svetsku ligu\nVATERPOLO Savić u Nemačkoj proverava nove snage


Naslovna Ostalo Vaterpolo Jadran poražen od Solnoka\nfoto: VPK Jadran, Arhiva\nNa startu druge faze kvalifikacija za Ligu šampiona, vaterpolisti Jadrana poraženi su u Solnoku od istoimenog domaćina sa 11:9.\nNovljani su pružili veoma dobar otpor favorizovanom rivalu, a naša ekipa veći dio meča bila je u egalu.\nIpak, kvalitet mađarske ekipe je bio presudan, a solnok je pobjedu obezbijedio početkom posljednjeg kvartala kada je stekao prednost od 9:6.\nJovan Vujović i Danilo Radović su bili dvostruki strijelci u ekipi Petra Radanovića, dok je kod pobjednika Konarik tri puta pogodio.\nJadran takmičenje nastavlja sjutra – rival je od 16 sati Vuljagmeni, koji je danas odigrao neriješeno sa Savonom (10:10).\nPrethodni tekstARTETA MENADŽER MJESECA U PREMIJER LIGI\nSljedeći tekstKante se oporavio od korone\nKupa Mađarske neće biti — Korona virusom zaražena 4 igrača Ferencvaroša


I ove godine, zanimljivo koncipirani Susreti- desetodnevni praktičan rad grupe umetnika odvijaće se u radionicama Centra gde su obezbedjeni svi profesionalni uslovi za nesmetan rad u svim tehnikama grafičkog izražavanja. Umetnici, njih četrnaestoro, ovoga puta iz Španije, Portugalije i Srbije u obavezi su da izvedu jedno grafičko delo u tiražu od trinaest primeraka koje će biti sastavni deo mape svih učesnika radionice.Svaka zemlja učesnica dobija po jednu mapu grafika.\nZavršni deo projekta je izložba grafika nastalih u Radionici, koja će se održati 2010 god., ne samo u Galeriji Centra za grafiku, već u svim centrima iz kojih dolaze umetnici učesnici.\nOrganizovanjem Radionica na ovaj način Centar za grafiku uspostavlja saradnju sa različitim kulturnim sredinama, srodnim institucijama i razvija komunikaciju sa umetnicima. Pruža podršku stvaranju, promociji i širenju savremene grafičke umetnosti. Prati razvoj medija grafike i omogućava uvid u to šta je grafika danas u trenutku najrazličitijih vizuelnih istraživanja oslobođena bilo kakvih geografskih i socioloških ograničenja.Grafička ostvarenja, inspirisana kontaktima i razmenom iskustava umetnika, pokazuju da umetničko delo danas deluje kao prožimanje različitih jezika , ideja i tema i samim tim onemogućava bilo kakvo svrstavanje u tradicionalističke kategorije i hierarhije.\nčetvrtak 3. septembar 2009. u 20h. Galerija Centra za grafiku otvaranje izložbe\n- IZLOŽBA GRAFIKA UMETNIKA UČESNIKA RADIONICE\nU galeriji Centra, tokom trajanja Susreta, biće organizovana kolektivna izložba grafika učesnika Radionice. Svaki umetnik će izložiti, po jednu ili dve već postojeće grafike i time se predstaviti beogradskoj kulturnoj javnosti.\nUčesnici:Bernardo Sanhurio, Fransisko Velasko Fernandez, Marta Fermin, Nurija Blanko, Pako Agilera, Rikardo Mohardin, Izabel Kvadrado, Aleksandra Barbosa, Nađa Stamenović, Marija Ilić, Lidija Antanasijević,Velizar Krstić, Zoran Dimovski i Nikola Korać.\n7. septembar u 12h 2009., Španski kulturni centar, SERVANTES\n1. Havijer Martin Himenez i Soren Mešede gosti iz Španije predstaviće Međunarodni festival grafike, Ingrafika, grada Kuenke.\n2. Ljiljana Tašić,istoričar umetnosti, kustos Centra za grafiku, prestaviće Centar za grafiku i vizuelna istraživanja.


Revizija američke strategije za Afganistan i Pakistan\nU jednom u nizu intervjua datim posljednjih dana, američki predsjednik Barack Obama iznio je reviziju američke strategije za Afganistan i Pakistan, objasnivši da će zahtijevati veći naglasak na ekonomskom razvoju i diplomatiji.\n"Tražiću bolju koordinaciju među partnerima, nego je to činio moj prethodnik, George Bush", izjavio je Obama u razgovoru za CBS-ovu emisiju "60 minuta". Američki je predsjednik svoje insistiranje na diplomatiji i ekonomiji objasnio stavom da vojska sama ne može dovršiti rat u Afganistanu. "Pripremili smo "izlaznu strategiju" koja je dio nove sveobuhvatne politike i koju ćemo uskoro otkriti", kazao je Barack Obama.\nU intervjuu CBS-u američki je predsjednik kritizirao Busha jer je 2003. naredio invaziju na Irak, a da prije toga nije isplanirao izvlačenje američkih snaga te stoga što je dopustio da ga irački rat odvrati od Afganistana gdje su se talibani pregrupirali. On je rekao da je "destabilizirajuća granica" između Afganistana i Pakistana velik vojni izazov jer se pretpostavlja da se talibanski vođe skrivaju na tome području odakle planiraju napade u Afganistanu.\nObama je praktično priznao da SAD i saveznici ne pobjeđuju u Afganistanu, pa je s tim u vezi naredio razmještanje dodatnih 17.000 vojnika, uz 38.000 koji su već tamo. Od svojih je saveznika tražio da ga podupru novim trupama, ali su na posljednjem samitu evropske 27-orice, evropski lideri uglavnom odbili poslati nove vojnike na Istok. Barack Obama planira stoga, na predstojećem samitu NATO-a u Starsbourgu nametnuti Afganistan kao jednu od glavnih tema. Početkom aprila naime, u Evropi se obilježava 60-ta godišnjica osnivanja Sjeveroatlanskog saveza, čemu će prisustvovati i novi američki predsjednik. Biće mu to prvo veliko putovanje u inostranstvo otkada je preuzeo dužnost.\nOsim što si je za prvi zadatak postavio rješenje ekonomske krize, Barack Obama od početka svog mandata prebacuje pozornost SAD-a s nepopularnog rata u Iraku na Afganistan gdje je posljednjih mjeseci nasilje dostiglo vrhunac. Prema nekim analitičarima, Afganistan se, ukoliko se ne preduzmu adekvatne mjere, može pretvoriti u Vijetnam novog američkog predsjednika.


Portparol SNSD-a Radovan Kovačević rekao je da će vlast u Republici Srpskoj ispraviti greške SzP-a, čiji predstavnici u Sarajevu nisu bili sposobni da urade svoj posao i zaštite granice BiH od ulaska ilegalnih migranata.\n"Republika Srpske će da zaštiti svoju teritoriju i sve njene građane", poručio je Kovačević.\nReagujući na saopštenje Saveza za pobjedu, u kojem tvrde da vlast u Srpskoj preuveličava i spinuje problem migranata, Kovačević je upitao da li je spin tvrdnja zamjenika ministra bezbjednosti BiH Mije Krešića da je u BiH do sada ušlo više od 10.000 migranata.\n"Da li je spin to što je zamjenik Dragana Mektića rekao da je priliv migranata ostao identičan od početka migrantske krize u BiH, a da je izlazak migranata iz BiH skoro u potpunosti zaustvaljen", rekao je Kovačević.\nOn podsjeća na Krešićevu izjavu da institucije BiH nemaju nadzor nad više od 7.000 migranata koji se trenutno nalaze u BiH.\n"Moram da kažem da me je lično sramota što na današnji dan učestvujem u bilo kakvim srpskim razmiricama i prepucavanjima, ali to ovaj put mora ići na dušu onih koji su na današnji dan uputili jedno ovakvo sramno saopštenje", poručio je Kovačević.\nSavez za pobjedu saopštio je da vlast u Republici Srpskoj preuveličava problem migranata, te da treba početi da govori o stvarnom problemu Republike Srpske, a to je emigracija stanovništva.\nRadovan Kovačević SzP


Završen projekat „Svi smo jedan tim“ | NIS\nNIS > Presscentar > Vesti > Završen projekat „Svi smo jedan tim“\nZavršen projekat „Svi smo jedan tim“\nI ove godine NIS je širom Srbije nastavio sa promocijom sportskog duha i zdravog načina života kod najmlađih.\nTreću godinu zaredom organizovan je projekat „Svi smo jedan tim“ u okviru kog je trofej šampiona Srbije u fudbalu obišao našu zemlju, dok su u tri najveća grada organizovani mini basket turniri za buduće košarkaške šampione.\nPriliku da vide trofej koji je FK Crvena zvezda osvojila prošle godine imali su brojni fanovi na benzinskim stanicama Gazprom i NIS Petrol u 11 gradova širom Srbije. Za 22 dana turneje hiljade poštovalaca fudbala iskoristili su mogućnost da se fotografišu sa peharom koji osvajaju prvaci Srbije.\nTakođe, NIS je nastavio predano da radi na promociji sporta kod najmlađih. U Beogradu, Novom Sadu i Nišu organizovana je akcija „Vikend šampiona“ gde je više od 2.000 najmlađih košarkaša i košarkašica moglo da iskaže svoje znanje u mini basketu. Na kraju turnira svi učesnici su dobili medalje i na taj način pokazali da su svi pobednici i da ovaj projekat ima jasan cilj da ne stvara konkurenciju među decom, već zajedništvo i toleranciju, kao važne osobine budućih šampiona.\nUspeh projekta „Svi smo jedan tim“ i veliko interesovanje građana za sprovedene akcije, za NIS su značajan podstrek da i naredne godine nastavi sa realizacijom ove inicijative.


Meta: Otvoreni Balkan impozantna i nejasna inicijativa\nTanjug 13. januara 2022. 21:42\nSKOPLJE – Predsednik Albanije Iljir Meta ocenio je danas da je inicijativa Otvoreni Balkan „impozantna i nejasna“, te da je do sada donela samo debate, prenosi Kosova pres.\nPo njegovom mišljenju, nakon tri promene naziva, „jedini pozitivan element te inicijative je definicija otvoreni“.\nOn je tokom predavanja „Albanci u novom milenijumu – izazovi i perspektive“ u Institutu za duhovno i kulturno nasleđe Albanaca u Skoplju izrazio „zabrinutost za položaj Kosova zbog sklonosti Otvorenog Balkana da ga marginalizuje“.\n„U međuvremenu, imamo Berlinski proces koji je sveobuhvatan i koji je dao konkretne rezultate, jer ga prate garancije i finansijska podrška EU koja je uspostavila mehanizme implementacije i praćenja“, rekao je Meta, prenosi Kosovo onlajn.\nOn je naveo i da se dijalog Beograda i Prištine mora okončati što je pre moguće i to rešenjem prihvatljivim za sve, a koje „garantuje da Kosovo i Srbija što pre postanu članice Evropske unije“.\nPrema njegovim rečima, Evropa bi trebalo da ima ozbiljniji pristup zapadnom Balkanu i da ispuni svoja obećanja.\n„Što pre otvaranje pregovora o članstvu u EU za Albaniju i Severnu Makedoniju, kao i vizna liberalizacija za Kosovo doneli bi konkretne i veoma pozitivne doprinose konsolidaciji mira, stabilnosti i bezbednosti u regionu, kao i prosperitetu naših građana“, rekao je Meta.\nNema mesta poricanju genocida, vazan napredak u dijalogu\nDŽonson smatra da nije prekršio zakon\nUkrajinski ministar odbrane: Spreman sam za sastanak sa…


Peščanik – Dev U ćorsokaku - Vlada Stanković - Peščanik - Dev\nPosted By Vlada Stanković On 19/10/2019 @ 10:54 In Featured,Tekstovi | Comments Disabled\nSamo deset dana turske vojne ofanzive na susednu Siriju bilo je dovoljno da razotkrije stvarne granice moći turskog predsednika Redžepa Tajipa Erdogana. Opšta politička i diplomatska konfuzija koju je, pre svih, izazvao američki predsednik svojom ličnom dozvolom Erdoganu da turska vojska započne invaziju na pogranično područje susedne države – potvrdila je još jednom prelazak na privatni način vođenja politike u današnjem svetu, kao i konačnu prevlast narcisoidnih i nesigurnih političara kojima i sopstveni građani služe samo kao objekat zadovoljenja iracionalne potrebe za ugnjetavanjem drugih.\nOsnovni cilj turske ofanzive na Siriju za turskog predsednika je bio pokušaj njegovog pozicioniranja kao lidera treće velike sile na evroatlantskom prostoru, umetnute između Rusije i Amerike i ravnopravne sa njima. Erdoganov prezriv stav prema regionalnim problemima u Egeju i istočnom Mediteranu najjasnije se ispoljava u načinu komunikacije sa evropskim državama i Evropskom unijom uopšte. To se pre svega vidi po neprestanim pretnjama napuštanjem sporazuma o izbeglicama i slanjem stotina hiljada Sirijaca u Evropu, kao i u stalnom isticanju da se bez učešća Turske ne može ostvariti nijedan regionalni dogovor i projekat, posebno kada je reč o velikim energetskim planovima u istočnom Mediteranu. Uprkos svojoj ratobornoj retorici, ili upravo zbog nje, Erdogan je upadljivo izostavljen iz planova o korišćenju novootkrivenih rezervi zemnog gasa oko Kipra, kao i iz budućih velikih prihoda od ovog prirodnog bogatstva, koje će značajno promeniti i političku ravnotežu u trouglu istočni Mediteran-Rusija-Evropa. Zbog toga mu je bila potrebna velika akcija koja bi mu povratila dominantni položaj u regionu.\n„Izvor mira“, kako je nazvana turska ofanziva u Siriji, trebalo je da bude taj pokazatelj svemoći Erdogana. Ističući nacionalni interes po dobro poznatom receptu svih uzdrmanih „vođa“, on je dobio podršku za vojnu akciju protiv Kurda u Siriji od svih turskih političkih partija u parlamentu, gde je jedino kurdska Narodna demokratska partija glasala protiv. Sa ovakvom autorizacijom parlamenta, on je dodatno pojačao unutrašnji teror nad sopstvenim stanovništvom, koji traje neprekidno od neuspelog puča u julu 2016. Od tada se strogo kontroliše privatna elektronska komunikacija građana, pa se ovih dana hapse svi koji izraze i najmanju sumnju u opravdanost ili uspeh akcije u Siriji. Erdogan je najdalje otišao u napadu na predsednika turskog dela Kipra, Mustafu Akindžija, zbog njegovog uopšteno antiratnog stava iskazanog na jednoj društvenoj mreži. Erdogan mu je posle toga poručio da on treba da zna gde mu je mesto i da mu od Turske, odnosno od njega lično, sve zavisi.\nZa razliku od regiona, akcija „Izvor mira“ nije popravila položaj turskog predsednika u odnosu na američkog i ruskog kolegu. Upravo suprotno – po prvi put u karijeri on je bio prinuđen da promeni stavove i opovrgne sopstvene reči u roku od samo nekoliko sati i time bude javno ponižen. Političar koji je do nedavno oštro i javno prkosio američkom, ali i ruskom predsedniku, Erdogan se sada našao u poziciji da zavisi i od jednog i od drugog. Njegov pokušaj da odbije sastanak sa američkim potpredsednikom Majkom Pensom, jer on „razgovara samo sa Donaldom Trampom“, epohalno je propao istog dana.\nFotografije sa tog sastanka najbolje svedoče o tome kako je, iako je Turska dogovorom o petodnevnom prekidu vatre dobila kontrolu nad 32 kilometra sirijske pogranične teritorije, što je bio najvažniji proklamovani cilj akcije – sam Erdogan politički izgubio sve. Projektovana svemoć nestala je pred stvarnošću američke pretnje napadom na inače posrnulu tursku ekonomiju, čijom bi propašću i politička karijera turskog predsednika neumitno bila završena pre stogodišnjice turske republike 2023. godine, za koju je planirao sopstvenu političku apoteozu i moguće doživotno predsednikovanje. Podjednako loše na sliku o Erdoganovoj svemoći deluje i činjenica da potpisani sporazum ističe za 5 dana, kada će se on naći u Moskvi gde će biti prinuđen da od ruskog predsednika traži dozvolu za dalje akcije.\nVođen svojim ambicijama Redžep Tajip Erdogan se našao u slepoj ulici iz koje ne nalazi izlaz. Precenivši sopstvene moći, turski predsednik nije shvatio da je svojom igrom i on postao samo objekat u rukama moćnijih od sebe, američkog i ruskog predsednika, koji mu sada stoje na izlazu iz ćorsokaka.\nSrodni link: Vlada Stanković – Majke otadžbine i turski Vijetnam\nURL to article: https://dev.pescanik.net/u-corsokaku/


Gde reklamirati firmu Nationwide i uslugu osiguranja: auto van kontrole leti preko brda na stepenice\nNationwide: auto leti preko brda na stepenice\nNationwide Mutual Insurance Company & Affiliated Companies - Nationwide je grupa krupnih Američkih osiguravajućih i finansijskih kompanija, jedna je od najvećih na svetu, fokusirana je na auto osiguranje, domaće imovinsko osiguranje, životno osiguranje... sa sedištem u Columbus-u, Ohio, SAD, web sajt je www.nationwide.com.\nCilj koncepta gde reklamirati firmu Nationwide je bio u privlačenju pažnje prolaznika na stepenice koje vode u tržni centar koji se nalazi na raskršću Las Vegas i Fashion Show Drive bulevara u Las Vegas-u, SAD.\nKao što se vidi gde je reklamirana usluga auto osiguranja, ogromna slika nalepnica sa površinom od 150 m2 je zalepljena preko stepenica sa motivom dramatičnog efekta u kome crveni kabriolet strmoglavo juri niz brdo pravo na stepenice.\nPri vrhu stepenica se vidi crveni kabriolet u plavoj pozadini čime usled optičke iluzije izgleda kao da leti u vazduhu, srednji deo stepenica je siv sa 2 žute linije na desnoj strani čime usled optičke obmane izgleda kao sivi asfalt autoputa, bliže dnu je poruka "Život dolazi na vas brzo" a u samom dnu u levom uglu u svrhu reklamiranja firme Nationwide je logo znak, desno u produžetku je naziv firme Nationwide, ispod je opis auto osiguranje a skroz ispod je naziv web sajta.\nKada prolaznici vide tu čitavu scenu: auto u vazduhu, stepenice kao autoput, pri dnu stepenica slogan, logo znak, naziv firme i opis tada im biva jasno usled optičke varke da se auto oteo kontroli i da niz brdo juri ka stepenicama i tada shvataju koncept gde reklamirati uslugu auto osiguranja.\nKao što se vidi gde je reklamirana firma Nationwide, loše stvari se dešavaju kao iznenadne bizarne automobilske nesreće u kojima auto poleće u vazduh i leti nekontrolisano velikom brzinom prema dvema devojkama na stepenicama kao i prema prolaznicima koji prilaze stepenicama a Nationwide osiguranje čeka u podnožju stepenica da pomogne u slučaju nesreće.\nLas Vegas je grešni grad kockara i kockanja i zato je u ovom reklamiranju usluge auto osiguranja ovakva situacija građanima veoma poznata jer u životu se dešavaju neverovatne stvari od nenadanog dobijanja na kocki ogromne sume novca do iznenadne bizarne automobilske nesreće u kojoj auto osiguranje Nationwide pomaže svojim osiguranicima.\nOvaj leteći odgovor na pitanje gde reklamirati firmu Nationwide i uslugu osiguranja je video veliki broj prolaznika ali još veći broj posetilaca sajtova je video to reklamiranje na internetu gde je bilo postavljeno na blogove i opisivano.\nBroj pregleda stranice: 6789 puta\nponedeljak, 18 februar 2019 21:16


Rusija zatražila od Slovačke da joj vrati vakcine zbog kršenja ugovora - BHRT\nFoto: Anadolu Agency / Ilustracija\nRusija zatražila od Slovačke da joj vrati vakcine zbog kršenja ugovora\nAmra Kebo, 08/04/2021\nRusija je danas zatražila od Slovačke da joj vrati doze vakcine protiv korona virusa “Sputnjik V” zbog višestrukog kršenja ugovora.\nNa zvaničnom Tviter nalogu vakcine “Sputnjik V” navodi se da je slovačka agencija za lijekove, “kršeći postojeći ugovor i u činu sabotaže” testirala taj proizvod u laboratoriji koja nije deo zvanične mreže laboratorija EU za kontrolu lijekova.\nNavedeno je i da je slovački Državni institut za kontrolu lijekova “pokrenuo kampanju dezinformacija” protiv vakcine “Sputnjik V” i da “planira dodatne provokacije”.\nSlovačka agencija je navela da zvanična mreža laboratorija EU testira jedino vakcine registrovane u Uniji, što sa ruskom vakcinom nije slučaj.\nDodala je da ne zna detalje slovačko-ruskog ugovora jer je klasifikovan kao povjerljiv.\nNekoliko sati prije nego što je Rusija zatražila od Slovačke da vrati vakcine, slovački Institut je naveo da od proizvođača ruske vakcine nije dobio dovoljno informacija da bi mogao da procijeni koristi i rizike od njene upotrebe.\nInstitut je naveo da je od Rusije dobio oko 80 odsto traženih podataka i dodao da se vakcina isporučena Slovačkoj razlikuje od “Sputnjik V” vakcine, o kojoj su podaci objavljeni u stručnom časopisu Lenset (Lancet) i čija je efikasnost procijenjena na 91 odsto.\nRuska vakcina “Sputnjik V” još nije odobrena za upotrebu u EU, ali je Evropska agencija za lijekove (EMA) počela njeno procjenjivanje u martu.\nSlovački Institut je naveo i da se vakcina koju procenjuje EMA razlikuje od one koja je poslata Slovačkoj.\nRusija je te tvrdnje odbacila kao “lažne vijesti”.\n“Sve doze vakcine ‘Sputnjik V’ istog su kvaliteta i prolaze kroz rigoroznu kontrolu na Institutu Gamaleja. Kvalitet vakcine ‘Sputnjik V’ potvrdile su regulatorne agencije 59 zemalja”, navodi se.\nVlada Slovačke je nedavno pala nakon što je doskorašnji premijer Igor Matovič sklopio sa Rusijom tajni sporazum o kupovini dva miliona doza vakcine “Sputnjik V”, uprkos protivljenju koalicionih partnera njegove stranke.\nMatovič, zamjenik premijera i ministar finansija u novoj vladi, dočekao je avion sa prvih 200.000 doza ruske vakcine 1. marta.\nOn je danas u Moskvi razgovarao s ruskim zvaničnicima o daljoj isporuci vakcina.\nReal osigurao TOP 8 Evrolige, savladan Fenerbahče


Prosinečki prvi u BiH "zadužio" novi Samsung Galaxy S9 – Fokus.ba\nProsinečki prvi u BiH “zadužio” novi Samsung Galaxy S9\nSastanak sa ljudima iz NSBiH je direktor Zaimović iskoristio da u ime BH Telecoma zaželi dobrodošlicu novom selektoru „Zmajeva“ i uruči mu poklon – najnoviji Samsung Galaxy S9, koji će biti u prodaji u BH Telecomu već od 16. marta, dok je selektor direktoru Zaimoviću poklonio originalni dres broj 9 i fudbalsku loptu sa potpisom.\nIstičući kako je ovo nastavak uspješne dugogodišnje saradnje sa NSBiH, generalni direktor BH Telecoma je ovom prilikom čestitao Prosinečkom na selektorskoj poziciji i istakao važnost ugovora koji BH Telecom ima sa NSBiH.\n“Zadovoljstvo nam je što nas je posjetio selektor, jedan od najboljih fudbalera. Uz to, i ova današnja posjeta je dokaz nastavka uspješne saradnje naše kompanije sa Nogometnim savezom BiH“, istakao je Zaimović.\nRobert Prosinečki se zahvalio BH Telecomu na dosadašnjoj podršci nogometnoj reprezentaciji BiH, ali i podršci kompanije ukupnom bh.sportu.\n„Veoma nam je bitna dugogodišnja saradnja i potpora koju Nogometni savez BiH ima od BH Telecoma. Vi ste naš najveći partner i kompanija koja najviše ulaže u razvoj sporta. Nadam se plasmanu na Evropskom prvenstvu, jer imamo dobru reprezentaciju“, izjavio je selektor Prosinečki tokom ove posjete.\n#bh telecom#robert prosinečki#mirsad zaimović#samsung galaxy s9\nPredstavljena kompanija ESP BH i jedinstvena platforma za plaćanje OPA (FOTO/VIDEO)\nPonirak - Vraca\nEuropska unija sufinansirat će projekt izgradnje dvije poddionice na koridoru 5c


Beta 16. septembra 2018. 09:50\nPredsednik Turističke organizacije (TO) Budva Mladen Franović izjavio je da je sinoćna „Fešta na plaži“ u Rafailovićima pokazala da su gosti zadovoljni, a da su organizatori time prezadovoljni.\nPosetioci fešte uživali su u Gradskoj muzici Budve i u koncertu poznatog muzičkog umetnika Dejana Petrovića i Big Band-a.\n„Čim su gosti zadovoljni, mi smo prezadovoljni, znači da je sve uradjeno i da su naši napori kroz ovako lepu manifestaciju u predivnim Rafailovićima uspeli. Ovo je već druga godina i mislim da će biti sve bolje“, rekao je Franović.\nPo njegovim rečima, Rafailovići i Bečići imaju najmladju mesnu zajednicu, što kako je rekao, znači da ti mladi ljudi na neki način daju ton svemu što se dogadja.\n„Ovo što se dogadja u Rafailovićima polovinom septembra meseca smo ostvarili uz pomoć domaće privrede, gradjana. Početkom maja, kada smo otvorili sezonu, krenulo je fantastično i završava se sjajno. Znači da imamo odličnu saradnju sa privrednicima, nevladinim organizacijama, sa svima onima koji žele nešto da urade“, dodao je Franović.\nNajavljujući prvi Oktobarfest narednog vikenda u Budvi, Franović je rekao da postoji interesovanje i da se gosti raspituju, te da će prijatelji posebno radi te manifestacije doći u Budvu.\n„Mislim da će to biti dva sjajna dana, da će biti ovako veselo, uz puno piva, uz puno igre, pesme, zabave. To će biti nešto što će nas dalje uvesti u neki koncert klasične muzike, zatim u praznik Širuna, tako da imamo još dosta toga, i mislim da ćemo imati prilike da se još ovako družimo i da se veselimo još sa svim gostima koji dodju“, rekao je Franović.\nOcenujući proteklu turistučku sezonu, on je rekao da je bilo mnogo turista i gostiju koji su zadovoljni\n„Osmesi su na licima, ljudi se vesele, mi smo zadovoljni kao domaćini, i mislim da nema razloga za brigu, da će i ubuduće biti ovako kao što je večeras i kao što je bila cela ova sezona“, kazao je predsednik TO Budva.\nKad je reč o poseti turista Budvanskog rivijeri, on je rekao da je otprilike kao prošle godine.\n„Mislim da smo poslednjim brojanjem imali oko 30.000 do 34.000 registrovanih posetilaca na teritoriji Opštine Budva, što je čini mi se za jedan odsto više nego lani. Znači da smo otprilike na tom nivou, što je odlično, jer je prošla godina bila rekordna. Mislim da treba da budemo više nego zadovoljni“, naveo je Franović.


Митровић: Од Брамерца нисмо добили одговоре | Јадовно 1941.\nMitrović: Od Bramerca nismo dobili odgovore\nPredstavnici srpskih žrtava rata iz Republike Srpske nezadovoljni su odgovorima glavnog tužioca Haškog tribunala Serža Bramerca na pitanja koja su mu postavili u vezi sa procesuiranjem ratnih zločina nad Srbima i pocesom traženja nestalih Srba u BiH, izjavio je predsjednik Republičke organizacije porodica zarobljenih, poginulih boraca i nestalih civila Nedeljko Mitrović.\nNakon današnjeg sastanka u Sarajevu sa Bramercom, Mitrović je rekao da su predstavnici udruženja srpskih žrtava rata glavnom haškom tužiocu prenijeli oštro negodovanje zbog rada Suda i Tužilaštva BiH na procesuiranju ratnih zločina nad Srbima i traženju nestalih Srba, Instituta za nestala lica BiH, Savjeta ministara BiH, Međunarodne komisije za nestala lica i drugih institucija koje se bave ovim procesima.\n“Od Bramerca nismo dobili odgovore na pitanja u vezi sa eventualnim postojanjem satelitskih snimaka srpskih masovnih grobnica u BiH, sporošću ekshumacija, identifikacijom srpskih žrtava rata, neprocesuiranjem predmeta ratnih zločina počinjenih nad Srbima, zločina nad Srbima počinjenih u Srebrenici i Podrinju, fabrikovanjem lažnih potvrda bošnjačkih logoraša od Instituta za nestala lica BiH”, istakao je Mitrović.\nOn je naveo da od Bramerca nisu dobili odgovore ni na pitanja u vezi sa farsom od suđenja Naseru Oriću pred Sudom BiH i vrijeđanjem srpskih žrtava rata tokom ovog procesa, neprocesuiranjem ratnih zločina u Dobrovoljačkoj ulici i Tuzlanskoj koloni nad pripadnicima JNA, provokacijom i opstrukcijom bošnjačkih udruženja obilježavanja ovih događaja, kao i na monoga druga pitanja koja godinama tište porodice srpskih žrtava rata.\nMitrović je dodao da su, osim predstavnika Republičke organizacije porodica poginulih, sastanku sa Bramercom prisustvovali i predstavnici Saveza logoraša Republike Srpske i Udruženja žena žrtava rata Republike Srpske.


ComTrade SHOP i Univerzitet u Kragujevcu pokreću nove trendove u obrazovanju ComTrade SHOP i Univerzitet u Kragujevcu pokreću nove trendove u obrazovanju – Personal magazin\nComTrade SHOP i Univerzitet u Kragujevcu pokreću nove trendove u obrazovanju\nComTrade-ov maloprodajni lanac IT opreme ComTrade Shop i Univerzitet u Kragujevcu su u četvrtak, 10. decembra 2009. godine potpisali Ugovor o realizaciji projekta “E-univerzitet znanja”. ComTrade-ov maloprodajni lanac IT opreme…\nComTrade-ov maloprodajni lanac IT opreme ComTrade Shop i Univerzitet u Kragujevcu su u četvrtak, 10. decembra 2009. godine potpisali Ugovor o realizaciji projekta “E-univerzitet znanja”.\nComTrade-ov maloprodajni lanac IT opreme ComTrade Shop i su u četvrtak, 10. decembra 2009. godine potpisali Ugovor o realizaciji projekta “E-univerzitet znanja”.\nUgovor su u ime Univerziteta u Kragujevcu potpisali rektor Slobodan Arsenijević i dekani svih fakulteta, dok je ComTrade na svečanosti zastupao potpredsednik ComTrade Grupacije zadužen za maloprodaju Časlav Grujički. Predviđeno je da sporazum stupi na snagu 20. decembra i da važi za celu akademsku godinu 2009/2010, a moguće je i njegovo produživanje ukoliko obe strane budu zadovoljne ostvarenom saradnjom.\nOvim ugovorom se definiše specijalna ponuda ComTrade Shop-a za studente Univerziteta u Kragujevcu, koja predviđa mogućnost kupovine dva modela HP notebook računara po promotivnim cenama i do 40% nižim od tržišnih. U okviru paketa za elektronsko učenje, uz svaki notebook stiže besplatan softverski paket Microsoft Office 2007 Home & Student, kao i pretplata na usluge bežičnog interneta preko GSM mobilne mreže Telekom Srbija. Računari su prilagođeni edukativnim potrebama studenata i olakšavaju učenje kroz dostupnost internet resursa, povećanu mobilnost i mogućnosti za razmenu multimedijalnih sadržaja. Studenti koji se odluče za kupovinu HP notebook računara će takođe dobiti i besplatni softver za akademsku upotrebu – DreamSpark.\nPored ponude za studente, ugovor predviđa i beneficije za nastavne aktivnosti Univerziteta u vidu Microsoft [email protected] platforme za online kolaboraciju. Ova platforma služi za lakšu komunikaciju između studenata i profesora, dok u isto vreme podstiče saradnju i timski rad među studentima. Do sada, ova softverska inovacija je implementirana na 5 obrazovnih institucija u Srbiji, sa više od 10 000 individualnih naloga za pristup. Microsoft [email protected] se lako može integrisati sa postojećim servisima fakulteta i tako postati sastavni deo informacionog sistema Univerziteta.\nPotpisivanje ugovora predstavlja nastavak saradnje ComTrade-a sa obrazovnim instutucijama u Srbiji i otvara nove mogućnosti za modernizaciju edukativnog sistema. ComTrade Group čestita osoblju i studentima Univerziteta u Kragujevcu i izražava nadu da će ovo tehnološko unapređenje doneti značajne rezultate u akademskoj praksi.\nComTrade SHOP i Univerzitet u Kragujevcu pokreću nove trendove u obrazovanju was last modified: December 12th, 2009 by Redakcija\nComTrade ShopDreamSparkHPHP notebookMicrosoftUniverzitet u Kragujevcu\nTELENOR FONDACIJA TREĆI PUT DODELILA NAGRADU PROFESOR DR ILIJA STOJANOVIĆ\nBoris Angelovski Dec 18, 2009 at 4:02\nSvaka pohvala pomenutoj akciji ali nema informacije kome studenti, koji zele da kupe pomenute racunare dmogu da se obrate. Pored ovoga nije navedeno ni o kojim racunarima se konkretno radi ni po kojoj ceni ce biti dostupni.


Dizajn - motor tržišne konkurentnosti : Nova Iskra : Nova Iskra\nDizajn – motor tržišne konkurentnosti\nOvog meseca nastavljamo ciklus razgovora “Dizajn – motor tržišne konkurentnosti“, ovog meseca u gostima su Little Blue Pot i Coba&Associates.\nTreća u nizu saradnji kompanija i kreativaca koju ćemo predstaviti u okviru ciklusa Dizajn – motor tržišne konkurentnosti je ona između premijum brenda Little Blue Pot, i tima brending agencije Coba&Associates. Osnivačica brenda Jovana Lea Simić isred kompanije JDM, kao i kreativni direktor Slobodan Jovanović Coba i senior dizajnerka Tamara Pešić ispred kreativne agencije Coba&Associates, tokom razgovora će predstaviti proces njihove saradnje i značaj kreativnih rešenja i brendinga za globalni tržišni uspeh ovog mladog brenda.\nNovi premijum brend luksuznih proizvoda od voća i začinskog bilja pod intrigantnim nazivom Little Blue Pot predstavljen je na tržištu početkom ove godine. Inspiracija za proizvode i priču oko brenda je nastala kroz sagledavanje tradicije i porodičnog nasleđa osnivača brenda, dok sam naziv brenda asocira na plavo emajlirano lonče koje se koristi u pripremi ove vrste hrane. Proces pripreme proizvoda za izlazak na tržište trajao je oko 6 meseci, a u tom periodu se osim razvoja samog proizvoda koncipirao i vizuelni identitet i dizajn pakovanja. Trenutno je u ponudi tri proizvoda – 100% prirodni pekmez od kajsija sa majčinom dušicom, džem od šljiva sa ruzmarinom i slatko od višanja sa crnim biberom. Sve tri teksture i intenziteti začina su različiti od proizvoda do proizvoda, i savršeno se uklapaju sa sirevima, mesom i vinom. Brend je za sada dostupan u samo SAD, dok će tokom godine biti dostupan i širom Evrope.\nRazgovor i degustacija Little Blue Pot proizvoda biće održani u Novoj Iskri u četvrtak, 12. maj sa počektom u 17.30 h.\nZa razvijanje vizuelnog identiteta i razvoj pakovanja brenda Little Blue Pot zaslužan je tim brending agencije Coba&Associates iz Beograda, na čelu sa kreativnim direktorom Slobodanom Jovanovićem Cobom i dizajnerkom Tamarom Pešić. Agencija je specijalizovana za dizajn pakovanja, izradu vizuelnih identiteta i veb-dizajn. Sa portfoliom od preko 150 identiteta i više od 200 ambalaža, agencija predstavlja jednu od najdinamičnijih brending agencija u regionu.\nSa samo 26 godina vlasnica je i drektorka preduzeća JDM iz Beograda, koje stoji iza brenda Little Blue Pot. Trenutno je na doktorskim studijama iz oblasti turizma, a hranu kao svoju najveću strast je pretvorila u stalnu poslovnu okupaciju. Kao diplomirani ekonomista sa masterom iz menadžmenta ljudskih resursa, stekla je iskustva koja joj pomažu da uspešno vodi svoj biznis. Aktivna je u oblasti ženskog preduzetništa i kroz svoj rad se zalaže za jačanje mikro i marko preduzeća u Srbiji.\nOsnivač i kreativni direktor agencije, kao i portala Designed.rs i projekta Packtivity. Dizajnom se bavi od 1985. godine i tokom godina je stekao iskustva u brojnim agencijama, i radio za najveće i najmanje regionalne i multinacionalne brendove. Predavao je na kursu Grafički dizajn SAE Instituta u Beogradu, učestvovao na brojnim panelima i bio predavač na stručnim konferencijama i festivalima.\nRođena je 1988. godine, a osnovne akademske studije završila je na Fakultetu primenjenih umetnosti u Beogradu. Radi u domenu tipografije, dizajna, ilustracije i grafike, a prethodnom periodu je radila u kompaniji AURA na poziciji art direktora. Trenutno radi kao senior designer u agenciji Coba&Associates.


Eurobank donirala 1,2 miliona dinara za nabavku kiseoničkih protokomera - Javni servis\n„Eurobanka je ove godine po peti put dobila Virtus nagradu za društveno odgovorni angažman, što najbolje govori o reputaciji koju ova banka ima u našoj zajednici.\nNajnovija donacija, koja je jedna od brojnih u nizu vezanih za kovid krizu – od 36 protokomera u vrednosti od 10.000 eura – pomažu da se oboleli leče na kvalitetniji način i savladaju bolest, na čemu im Srpski filantropski forum zahvaljuje u ime pacijenata i zdravstvenog sistema, ali i filantropske zajednice kojoj pripada i sama Eurobanka“, rekao je Veran Matić, izvršni direktor Srpskog filantropskog foruma i predsednik UO Fonda B92. Eurobank svakodnevno prati i pravovremeno odgovara na potrebe društva da se izbori sa izazovima i već je učestvovala u inicijativama koje su imale za cilj podršku zdravstvenom sistemu u Srbiji, ali i ugroženim kategorijama stanovništva. Naime, Eurobank se na početku epidemije koronavirusa među prvima odazvala pozivu Eurobank a.d. posluje u Srbiji od 2003. godine i danas je među vodećim stranim investitorima i finansijskim organizacijama u zemlji sa ukupnom aktivom od 1,51 milijarde evra i kreditnim portfolijom od preko 1,1 milijarde evra (na dan 31.12.2019.).\nNakon više od 15 godina uspešnog poslovanja u Srbiji, Eurobank i njene pridružene kompanije nude širok asortiman standardnih i inovativnih bankarskih proizvoda i usluga. Poslovna mreža Eurobanke sastoji se od 80 ekpozitura i 5 centara za rad sa privredom na glavnim poslovnim, kulturnim i istorijskim lokacijama. Više informacija o Eurobank možete naći na adresi www.eurobank.rs. Eurobank a.d. je deo Eurobank Grupe, dinamične bankarske organizacije koja je aktivna u šest zemalja sa ukupnom aktivom od 65.8 milijarde evra i preko 13.300 zaposlenih. Osnovana još 1990. godine, Grupa nastavlja svoj dinamičan rast stabilnim i odlučnim koracima, fokusirajući se na različite potrebe svojih klijenata. Kroz mrežu od ukupno 651 ekspozitura kako u Grčkoj, tako i u inostranstvu, Grupa nudi sveobuhvatnu ponudu finansijskih proizvoda i usluga stanovništvu i korporativnim klijentima.